Književno veče posvećeno Dušku Trifunoviću – Zlatibor.News\n26/01/2016 ZlatiborNewsComments Off on Književno veče posvećeno Dušku Trifunoviću\nU četvrtak, 28.januara u biblioteci “Ljubiša R. Đenić” održaće se književno veče posvećeno poeziji Duška Trifunovića. program počinje u 19 časova, a stihove poznatog pesnika će kazivati članovi recitatorske sekcije osnovne škole Dimitrije Tucović.\nDuško Trifunović je preminuo pre deset godina, a njegova poezija i dalje živi. Dvadest knjiga poezije, četiri romana i nekoliko drama čine opus slavnog pesnika, a zanimljivo je pomenuti da je za više od 300 njegovih pesama komponovana muzika.\nPrvu knjigu je napisao 1958. godine a poslednja je izašla iz štampe u godini njegove smrti. Kao odličan tekstopisac sarađivao je sa najpoznatijim muzičkim bendovima bivše Jugoslavije kao što su Bijelo dugme, Indeksi, Teška industrija, Neda Ukraden, Zdravko Čolić, Arsen Dedić i Željko Joksimović.\nNjegove najpoznatije pesme su „Ima neka tajna veza“, „Šta bi dao da si na mom mjestu“, „Glavo luda“. Pored muzičkog rada Duško Trifunović je ostao poznat i kao autor emisije „Šta djeca znaju o zavičaju“ TV Sarajevo.\nTagged dusko trifunovic, narodna biblioteka, narodna biblioteka ljubisa r djenic, os dimitrije tucovic, poetsko vece, recitatori\nMlada reprezentacija završila pripreme na Zlatiboru\n02.06.2012.godine, Zlatibor Mlada reprezentacija Srbije je završila pripreme za meč sa Farskim ostrvima. Reprezentativci su se oko devet časova ukrcali u autobus i krenuli za Beograd. Planirano je da sutra, 03.06.2012.godine otputuju za Farska ostrva. Nadamo se da su pripreme obavljene na Zlatiboru bile uspešne i da će naša ekipa zabeležiti pobedu. Naši reprezentativci […]\nČigota neguje srpski jezik – radionica za decu\nDanas u SB Čigota počinje sa radom radionica za decu i adolescente gde će mladi moći da vide primere dobre jezičke prakse ali takođe i da vide negativne primere. Radionica se održavaju 7 i 8. jula a organizovane su u sklopu Čigotinog kulturnogl leta\nVečeras filmsko veče u Čigoti – Maestro\nU ČIGOTI® na Zlatiboru, će u petak, 2. avgusta 2019. u 18 časova biti održana projekcija filma MAESTRO, koji je režirao Boško Milosavljević. Film prati životni put ruskog umetnika koji je u mladosti sarađivao sa Stanislavskim, Nemirovič-Dančenkom i Mejerholjdom; kao emigrant i nepomirljivi neprijatelj komunizma, 1920. godine, bežeći od boljševika, ovaj briljantni umetnik dolazi na […]\nSmučarski kamp na Zlatiboru\nObeležen Svetski dan obrazovanja o zaštiti životne sredine


Incident u Bivolju: opozicija tvrdi izborna nepravilnost, policija podnosi prijavu zbog sprečavanja glasanja - KruševacGrad\nDvojica aktivista liste Ujedinjeni za pobedu Srbije privedeni su popodne. Prema navodima predstavnika te liste oni su, ispred biračkog mesta u tom naselju, uzeli dokumenta koja su ispala iz automobila, za koja tvrde da dokazuju izbornu nepravilnost, dok je kruševaška policija večeras saopštila da će protiv jednog lica biti podneta krivična prijava zbog sumnje da je da je izvršilo krivično delo sprečavanje održavanja glasanja.\nPredstavnici liste “Ujedinjeni za pobedu Srbije” u Kruševcu večeras su, u obraćanju medijima ispred Policijske uprave, kazali da su dvojica njihovih aktivista privedena, nakon što su, prema tvrdnji opozicionara, pokušali da spreče izborne nepravilnosti ispred jednog biračkog mesta.\nČlan Predsedništva Stranke slobode i pravde Ivan Mandić objasnio je da su predstavnici liste “Ujedinjeni za pobedu Srbije” ispred biračkog mesta u naselju Bivolje posumnjali da se u automobilu dešavaju određene nepravilnosti u vezi sa izborima, a da su iz tog autobmobila ispala dokumenta, kada su ljudi koji su unutra sedeli pokušali da zatvore prozor.\n– Dimitrije Petković, predsednik našeg IO, pokupio je te papire i otišao sa njima. Ubrzo su njega i našeg aktivistu Nikolu Lakićevića, policajci uhapsili, ali nam nisu odgovorili da li ih hapse, vode na informativni razgovor, već su samo rekli da hoće da ih legitimišu, što nije bilo logično jer su im već pokazali lične karte – kazao je Mandić.\nOn je istakao je da ni njihovoj advokatici nije dozvoljeno u uđe u policiju, kao ni da oni nisu mogli da dobiju nikakve informacije od predstavnika policije.\nMedijima se obratila i Desanka Miletić, predstavnica liste “Ujedinjeni za pobedu Srbije” u kruševačkoj Gradskoj izbornoj komisiji koja je rekla da je reč o potvrdama za glasanje van biračkog mesta, koje inače potpisuje predsednik komisije tog biračkog mesta, ali da ih je u ovom slučaju potpisala zamenica.\nTakođe, prema njenim rečima, u komisiji koja je, “navodno” išla na terensko glasanje bile su samo dve članice iz stalnog odbora biračke komisije, odnosno nije bilo predstavnika opozicije, što je u suprotnosti sa Zakonom.\nU saopštenju kojim se kruševačka Policijska uprava povodom ovog slučaja oglasila oko 21 sat navedeno je da će policija podneti krivičnu prijavu muškarca starog 39 godina, zbog postojanja osnova sumnje da je izvršio krivično delo sprečavanje održavanja glasanja.\n– Sumnja se da je on danas oko 18 časova ispred biračkog mesta broj 8 od člana biračkog odbora, koja je kod sebe imala potvrde o glasanju van biračkog mesta, iste oduzeo i udaljio se. Oštećenoj, koja se nalazila u kolima, po povratku sa terena tokom kojeg je građanima koji nisu imali mogućnost da dođu do biračkog mesta omogućeno glasanje, osumnjičeni je prišao, snimao je, vikao na nju, a potom otvorio vrata automobila i oteo joj iz ruke šest potvrda o glasanju van biračkog mesta – saopšteno je iz policije.\nPolicija je, kako je navedeno, osumnjičenog ubrzo pronašla, o svemu obavestila nadležno tužilaštvo, koje se izjasnilo da se protiv njega u redovnom postupku podnese krivična prijava, a oduzete potvrde odmah su vraćene biračkom odboru.\nFudbalerke “Napredak Juniora” druge u državi\nU Rasinskom okrugu glasalo 61,5 odsto birača\n13.06.2022 0 192\n07.06.2022 0 157\n26.05.2022 0 591\n19.05.2022 0 985\n25. juna 2022., 19:30


03.02.2022 u 11:50\nFederer i Nadal nastupaju na Lejver kupu u Londonu\nLONDON – Švajcarski teniser Rodžer Federer i Španac Rafael Nadal nastupaće na ovogodišnjem Lejver kupu u Londonu, saopštili su danas organizatori, prenosi Beta. Federer od jula prošle godine nije igrao zbog povrede kolena, dok je Nadal u nedelju osvojio rekordnu 21. grend slem titulu, pošto je došao do drugog trofeja na Australijan openu, i tako je iza sebe ostavio Švajcarca i Novaka Đokovića, koji imaju jednu grend slem titulu manje. Nadal i Federer, peti i 30. teniser sveta, predstavljaće tim Evrope protiv ostatka sveta, a turnir je na programu od 23. do 25. septembra. „Zaista se radujem povratku na takmičenja, a Lejver kup je u velikoj meri deo mog plana”, rekao je Federer, čija je menadžerska agencija osnovala ovo takmičenje. Proslavljeni švajcarski teniser rekao je da mu\n30.01.2022 u 18:26\nSrpski teniser Novak Đoković čestitao je Rafaelu Nadalu na osvojenoj 21. grend slem titulu. „Čestitam Rafaelu Nadalu na osvojenom 21. Grend slemu, to je veliki uspeh. Uvek je imao taj impresivni borbeni duh koji mu je donosio prevagu u mečeveima. Čestitam i Medvedevu, dao je sve od sebe”, napisao je Đoković na Tviteru. Rafael Nadal je sa 3-2 u setovima bio bolji od Danila Medvedeva u finalu Australijan opena. Sada Nadal vodi u broju osvojenih grend slem turnira (21), a prate ga Federer i Đoković sa po jednom manje. Đoković je i dalje na prvom mestu ATP liste.


Zasedao odbor za obnovu Kraljevog konaka - JuGmedia\nZasedao odbor za obnovu Kraljevog konaka\nVRANJE – U manastiru Svetog Prohora Pčinjskog nedavno je održana prva radna sednica Odbora za obnovu „Kralјevog konaka“ koji je stradao u požaru na Svetog Savu ove godine. Članovi odbora najpre su obišli gradilište, a potom im je prezentovan projekat rekonstrukcije konaka.\nDogovoreno je da se odbor sastaje jednom mesečno, pre svega zbog efikasnosti rada. Članovi odbora su najpre upoznati sa dinamikom izvođenja radova, trenutnim stanjem i planovima za naredni period, a kao najvažnija stavka navedeno je pokrivanje objekta pre zime.\nEparhija je uputila poziv svim donatorima koji mogu i žele pomognu obnovu konaka, koji je deo kompleksa najveće svetinje na jugu Srbije.


Rok za prijavu poslodavaca ističe u ponedjeljak\nPetar Rmandić pobjednik 5. kola lige BK Biljarda\nFudbaleri Jedinstva poraženi na gostovanju Deči�\nHolandija pobjednik Eurosonga (video)...\nRok za prijavu poslodavaca za Program stručnog osposobljavanja osoba sa stečenim visokim obrazovanjem ističe u ponedeljak, nakon čega će početi prijavljivanje korisnika za učešće u Programu, saopšteno je iz Ministarstva prosvjete.\nIz tog resora su podsjetili da se program organizuje sedmi put, za studijsku 2018/2019. godinu.\n»Pravo na stručno osposobljavanje imaju osobe sa stečenim visokim obrazovanjem koje nemaju radno iskustvo u određenom nivou obrazovanja, odnosno sa visokim obrazovanjem, i na evidenciji su Zavoda za zapošljavanje«, rekli su iz Ministarstva.\nKako su naveli, prema analizi koju je taj resor sproveo u saradnji sa Poreskom upravom, a koja se odnosi na prethodne godine realizacije Programa, oko 50 odsto korisnika nastavilo je radni angažman. »Informacija o procedurama prijave se nalazi na stranicama E-uprave, Uprave za kadrove, Zavoda za zapošljavanje (ZZZ) i Ministarstva prosvjete«, zaključuje se u saopštenju.


Cena vožnje je 200 dolara u jednom pravcu, a usluga će biti dostupna samo klijentima koji su u nagradnim programima Ubera stekli platinasti ili dijamantski status.\nZa sada, Uber počinje sa ograničenom flotom helikoptera i brojem letova koji će biti utvrdjivan na dnevnom nivou shodno tražnji klijenata.\nHelikopteri će poletati i sletati na Menhetnu, južno od ulice Hjuston, do Medjunarodnog aerodroma "DŽon F. Kenedi", radnim danima tokom popodnevnog saobraćajnog špica, navodi CNN.\nUsluga prevoza helikopterom je nazvana Uber Copter, a u letelici ima mesta za pet putnika koji mogu sa sobom poneti ručni prtljag, torbu ili torbu za laptop.\nMedjutim, zabrinutost zbog ove usluge je izrazio njujorški gradonačelnik Bil de Blasio nakon jedne fatalne helikopterske nesreće u gradu.\nUber je ranije najavio planove za deljenje vožnje u vazdušnom prevozu putnika, a usluga kojom bi se povezala predgradja sa gradskim centrima trebalo bi da krene od 2023. godine. Kompanija saradjuje s partnerima na razvoju "letećih automobila" ili malih električnih letelica s vertikalnim poletanjem i sletanjem.\nRadnici Gugla pisali pismo nezadovoljstva zbog cenzurisanog pretraživača za Kinu\nViše od hiljadu radnika Gugla potpisali su pismo u kojem su izrazili svoje nezadovoljstvo povodom plana kompanije da pokrene cenzurisani pretraživač za Kinu.\nDžef Bezos, najbogatiji čovek na svetu, tvrdi da su ovo njegove tri ključne strategije za produktivnost.


SAD u tajnosti zbog Rusije testirale hipersoničnu raketu\nSAD su sredinom marta testirale hipersoničnu raketu u tajnosti, kako bi izbjegle eskalaciju tenzija sa Rusijom, prenosi CNN.\nKako se navodi, upućeni bezbjednosni zvaničnik rekao je da je hipersonična raketa HAVC lansirana sa bombardera B-52 sa zapadne obale.\nTestiranje je uslijedilo nekoliko dana nakon što je Rusija saopštila da je koristila hipersoničnu raketu Kinžal tokom intervencije u Ukrajinu, kada je gađala skladište municije u zapadnoj Ukrajini.\nU vrijeme testiranja hipersonične raketa SAD, američki predsjednik Džozef Bajden se pripremao za posjetu NATO saveznicima u Evropi, uključujući posjetu Poljskoj, gdje se sastao sa ukrajinskim ministrima spoljnih poslova i odbrane, navodi CNN.\nUkazuje se da su SAD bile oprezne kako ne bi preduzele korake koji bi mogli da dovedu do dodatne eskalacije tenzija između Vašingtona i Moskve.\nU petak su SAD takođe otkazale testiranje interkontinentalne balističke rakete.\nSAD su ponovo stavile akcenat, a hipersonično oružje nakon što su Kina i Rusija posljednjih mjeseci uspješno testirale tu vrstu oružja, što je u Vašingtonu pojačalo zabrinutost da SAD zaostaju u vojnoj tehnologiji za koju se smatra da će biti odlučujuća u budućnosti.\n(Agencije Foto: Tanjug/Shutterstock.com/Alexander Yartsev)\nNEWER POSTNa ljeto manjak radne snage u Srpskoj\nOLDER POSTŠangaj: Raste broj zaraženih, milioni ljudi zaključani


Stefanović se oglasio povodom lažne vesti na društvenim mrežama o "Vučiću i Stojkoviću" - Naši u svetu\nStefanović se oglasio povodom lažne vesti na društvenim mrežama o “Vučiću i Stojkoviću”\nObjavljeno 27/08/19 u 12:30\nMinistar unutrašnjih poslova Nebojša Stefanović istakao je danas, povodom plasiranja lažne vesti da je predsednik Srbije Aleksandar Vučić navodno rekao da Srbiji nisu potrebni takvi stručnjaci kao što je genetičar Miodrag Stojković, da se radi o klasičnoj zloupotrebi imena šefa države i da se nada da će brzo doći do onih koji su kreirali ovu lažnu vest kako bi se ustanovili njihovi motivi.\nStefanović je, na pitanje novinara o slučaju te lažne vesti, koja je preko društvenih mreža deljena kao navodno Tanjugova informacija, podsetio da su u novije vreme u Srbiji plasirane više puta lažne informacije, navodeći kao primer “vest” na društvenim mrežama da je 3. 000 mrtvih spaljeno u Obrenovačkoj elektrani, i slične izmišljotine.\n„Mi ćemo od tužilaštva za visoko-tehnološki kriminal zatražiti da se utvrdi ko je kreirao originalu vest“, najavio je on.\nStefanović je ukazao da građani treba da budu svesni kolika je opasnost od lažnih vesti koje se pojavljuju i plasiraju sa ciljem nanošenja političke štete, satanizacije, da se politički deluje protiv nekog lažima.\nMedije je zamolio da uvek provere sve informacije iz više izvora, jer nije svaka informacija koja se plasira istinita.\n„Treba proveriti više izvora, kako bi se potvrdila sa sigurnošću informacija koja se objavljuje“, poručio je Stefanović.\nAleksandar VučićMinistar policijeNebojša Stefanović\nKusturica predsednik žirija za najbolji debitantski film u Veneciji\nBerlin planira da ograniči visinu mesečne kirije za stanove, evo i na koliko


Problemi sa povredama, oscilacije u igri, ali i godine koje prolaze nisu učinile da Markos Bagdatis odustane od visokih ciljeva u tenisu i sada je ponovo dočekao svojih pet minuta.\nU intervjuu za B92 harizmatični Kipranin govorio je o svojoj igri, sledećem protivniku, o tome kako je ostao motivisan, šta će raditi posle karijere...\nPobedio je 31-godišnji Markos Fakunda Banjisa, zatim Benou Pera i domaćeg heroja Rajana Herisona, konačno je kliknulo i na US openu.\n“Iskren da budem, verovatno je do žreba“, počeo je uz smeh priču Bagdatis za B92, “Imao sam neke teške poraze i sada sam zaista presrećan što sam došao do četvrtog kola, bilo je krajnje vreme. Posebno mi je drago što sam to ostvario u Njujorku jer ovde do sada nisam nikada dogurao do druge nedelje. Igram veoma dobro, osećam se sjajno i nadam se da ću tako nastaviti“.\nU Australiji 2006. godine igrao je u finalu, zatim i u polufinalu Vimbldona, a u nekim trenucima Bagdatis je podsetio na te slavne dane.\n“Ponovo sam postao veoma tvrdoglav u igri, ne pravim mnogo grešaka, pa protivnici ne dobijaju poklone od mene. Takođe, kada je potrebno da napadnem, to i učinim, a izuzetno me raduje i to što se krećem kako treba. Ritern mi takođe funkcioniše na visokom nivou, a jedino bih voleo malo da popravim servis, to je sve“.\nIza njega su teške godine, nekada osmi teniser sveta uglavnom je daleko od tog odabranog društva, ali uspeo je da ostane fokusiran na tenis.\n“Porodica i moj tim glavna su mi podrška, oni su me terali da guram napred. Naravno, izuzetno su važni i izazovi koje postavljaš sâm sebi, a ja sam zacrtao da karijeru želim da završim u Top 20. To je moj najveći cilj, žarko želim da ga ostvarim i to je vrlo bitno, da imaš nešto ispred sebe čemu težiš“, kaže Bagdatis, sada 44. na svetu, ali posle US opena ga čeka skok (trenutno je 36. na projektovanoj listi).\nBagdatis kaže da neće krenuti stopama brojnih slavnih tenisera i postati trenera, a najvažniji razlog jeste porodica.\n“Ne mogu da se zamislim da i dalje putujem 32 nedelje godišnje, nikako, ali voleo bih da pomognem nekim momcima, prevashodno da pokrenemo tenis na Kipru, možda napravim akademiju i treniram decu. Naravno, nikad se ne zna kuda život može da te odnese, ali trenutno kada zamišljam penziju, jedino mi je porodica u glavi – ja sam prioritet sad dok mi traje karijera, što nije baš lepo i nije u skladu sa mojim karakterom, nisam egoista. Kada završim, porodica će mi biti glavni prioritet, to mi je najvažnija stvar“.\nOsim tenisa, Bagdatis mnogo voli fudbal, a jedan klub zauzima posebno mesto u njegovom srcu.\n“Navijam za Mančester junajted – Aleks Ferguson mi je bio idol, i dalje je, on je najveći menadžer svih vremena, pratim ’Đavole’ otkad sam bio dete“, objašnjavao je Bagdatis uz izraz lica koji je govorio da mu nije jasno kako neko može da ne navija za Junajted.\nZa kraj, vratili smo se tenisu, protivnik u osmini finala jeste Gael Monfis, igrač kojeg će biti veoma teško probiti na osnovnoj liniji.\n“Da, ali biće teško i njemu“, smeje se Bagdatis, “Šalim se... Dobro je što smo igrali u Sinsinatiju i što znam šta da očekujem – izgubio sam u dva seta, ali svestan sam šta me čeka. Očekujem tešku bitku, ali spreman sam – istina je da on ima prednost, ali daću sve od sebe“.\n“Hvala“, rekao je Markos na kraju setivši se da smo prošle godine radili intervju u Parizu i da govorim istim jezikom kao i njegova supruga Karolina Šprem.\nTada smo govorili o brojnim detaljima iz prošlosti – finalu Melburna 2006, legendarnom meču sa Agasijem, vraćanju na čelendžere, njegovoj ulici na Kipru... Pročitajte OVDE.


TV Pančevo u novogodišnjoj noći sa vatrogascima - Radio televizija Pančevo\n1. januara 2020. 1. januara 2020. 0380\nZaposleni u Vatrogasnoj stanici u Pančevu dežurali su cele novogodišnje noći. Danijela Lončar, načelnica Južnobanatskog upravnog okruga, zahvalila im je na tome, kao i na svakom drugom danu kada uz profesionalne aktivnosti pomažu građanima i poželela srećne praznika.\nVatrogasno-spasilački bataljon komandanta Bore Majkića pokazao se kao odlično organizovan, zbog velikog broja uspešnih akcija Ministarstvo unutrašnjih poslova nagradilo ih je novim savremenim vozilom. Novina u ovom bataljonu jeste i jedanaest novih kandidata koji će upotpuniti vatrogasnu ekipu.\nPosao vatrogasca nije samo gašenje vatre već i pružanje pomoći i spasavanje ljude bez obzira na uslove i situacije u kojima se nalaze. Treba imati veliko poštovanje prema ovoj profesiji, zbog pomoći koju možemo dobiti pomoć 24 sata svakoga dana u godini.\nJasmina Petkovic 18. januara 2022. 18. januara 2022.\nNova 186 slučaja korona virusa u Južnom Banatu\nJasmina Petkovic 13. novembra 2021. 13. novembra 2021.


NEPLATIŠA Vozač iz Sarajeva nanizao prekršaje za 43.000 KM\nNajveći pojedinačni dug za saobraćajne prekršaje ima vozač iz Sarajeva, koji duguje više od 43.000 KM, što znači da mu treba 50 prosečnih plata da bi izmirio dug.\nOvaj vozač bi trebalo da radi narednih 4 godine samo da bi platio saobraćajne prekršaje koje je počinio.\nU RS najveći pojedinačni dug za prekršaje u saobraćaju iznosi oko 29.000 KM, a napravio ga je vozač iz Han Pijeska.\nPo 26.000 KM su za prekršaje dužni vozač iz Modriče i vozač iz Novog Grada.\nNajčešći saobraćajni prekršaji u ovoj godini, kako navode u agenciji IDDEEA bili su prekoračenje brzine i vožnja bez bezbednosnog pojasa.\n- Na trećem mestu najčešćih saobraćajnih prekršaja su vožnja neregistriranog vozila i bez upaljenih kratkih svetala, zatim nepropisno parkiranje i vožnja bez važeće vozačke dozvole - kažu u agenciji IDDEEA.\nNovim Zakonom o bezbednosti saobraćaja na putevima u BiH propisane su rigorozne kazne za saobraćajne prekrašaje koje se kreću od 50 KM za nevezanje pojasa, do čak 1.000 KM za vožnju pod uticajem alkohola.\nPo Zakonu o prekršajima RS kazna za prekršaje se smanjuje za pola ukoliko se plati u roku od osam dana.\nTo očigledno nije uticalo na pojedine nesavesne vozače da plate dug na vreme.\nStručnjaci kažu da država s druge strane nije našla način da spreči gomilanje dugovanja za saobraćajne prekršaje.\nPolicija piše prekršajne naloge, a ako se dug za prekršaje ne plati u roku od godinu dana, obaveštava se Poreska uprava da izvrši prinudnu naplatu.\nProblem je što većina nesavesnih vozača nema nikakva primanja niti vozilo ili bilo koju drugu imovinu u svom vlasništvu, od koje se može naplatiti dug, zbog čega prolaze nekažnjeno.\n- Tome bi mogao doći kraj jer je najnovijim izmenama Zakona o prekršajima je uvedeno da ako se u roku od tri godine ne naplati dug za prekršaje, novčana kazna se pretvara u kaznu zatvora - kažu u Agenciji za bezbednost saobraćaja RS.\nMićo Miljević, saobraćajni inženjer rešenje vidu u oduzimanju vozila višetrukim povratnicima u činjenju saobraćajnih prekršaja, što je policija radila na području Kantona Sarajevo prošle godine.


Otadžbina: Kako su vlasti u Beogradu omogućavale Prištini da preuzme sever Kosova - JUGPRESS\n“Ipak, to nije sve. Tokom 2016. godine Aleksandar Vučić je potpisao sporazum o reciprocitetu sa predsednikom separatističke vlade Isom Mustafom. Tim sporazumom Beograd se obavezao da omogući separatističkoj vladi u Prištini da primeni iste mere prema vozilima iz Srbije kakve Beograda preduzima prema onima sa Kosova i Metohije. Takođe, istim sporazumom Aleksandar Vučić se složio da srpske registarske tablice sa oznakama KM, PR, PE, GL više ne mogu da funkcionišu u južnoj srpskoj pokrajini.\nOvaj sporazum žestoko pogađa pre svega Srbe na severu Kosova koji će morati srpske registarske tablice da zamene sa separatističkim. A da bi ih zamenili moraju da imaju ličnu kartu samoproglašene republike Kosovo. Da bi mogli da dobiju ličnu kartu oni moraju da prihvate zakon o državljanstvu samoproglašene republike Kosovo i da tek onda dobiju ostala dokumenta kao što su lična karta, vozačka i saobraćajna dozvola. Do danas, iako je prošlo 13 godina od samoproglašenja republike Kosovo, više od 60% Srba na severu Kosova i Metohije nama kosovsko državljanstvo. Sporazumom o reciprocitetu Aleksandar Vučić je primorao Srbe da postanu građani još uvek od strane Beograda nepriznate države Kosovo. Ovaj sporazum o reciprocitetu je donešen netransparentno i o njemu se do danas ništa nije znalo. Po uobičajenoj proceduri izdaja se najbolje obavlja u mraku. Da li je to u okiru onih 5-0 ili ne, ostaje nejasno.\nNa konferenciji za štampu predsednik Srbije nijednom rečenicom ne kaže da ovaj sporazum nije potpisao 2016. godine sa Isom Mustafom. U prevodu, on misli da ako separatisti iz Prištine nisu formirali ZSO nema razloga ni da on primenjuje ovaj sporazum. To mu je jedini argument povodom ovog antidržavnog i antiustavnog dokumenta koji je lično on potpisao. Inače, na samoj konferenciji za štampu građani Srbije i Srbi sa KiM imali su priliku da vide kako predsednik Srbije cvili, cmizdri, zampomaže, kuka, izgovara žalopojke ali nisu čuli nijedan predlog šta povodom registarskih tablica Aleksandar Vučić misli da preduzme izuzev što je poslao Srbe da na Jarinju i Brnjaku gutaju suzavac bačen od strane ROSU policije. Za ROSU policiju kaže da on ima dogovor sa Briselom i Prištinom da ona ne ide na sever KiM. Na nesreću Srba, predsednika su opet prevarili. ROSU policija je itekako prisutna na severu KiM što su Srbi više puta imali prilike da osete na svojoj grbači. Do dolaska Aleksandra Vučića na vlast i spomenutog Ivice Dačića punih 13 godina ROSU policija nije smela ni da pomisli da dođe na sever KiM. Predajući srpsku policiju i civilnu zaštitu separatistima ovaj vladjući dvojac je oslabio odbranu Srba pa se ROSU policija slobodno šeta severom KiM. Nažalost, nekadašnja srpska policija nije više u službi zaštite Srba nego u režimu samoproglašene republike Kosovo koja ih i plaća.\nPostavlja se pitanje da li Aleksandar Vučić može da spreči sporazum o reciprocitetu sa Prištinom? Može, ako deluje snažno i energično a ne kao do sada da cvili i cmizdri. Nikakv savet za nacionalnu bezbednost tu ne može da pomogne kao ni povećana borbena gotovost koja se odvija tako da vojska i policija ide u turističku šetnju između Raške i Kraljeva. Za početak morao bi da poništi sporazum o reciprocitetu, pa da u tom političkom sučeljavanju primeni široku lepezu mera protiv sepratističkog režima iz Prištine koji u takvom sučeljavanju, ne vojnom, garantovano gubi. Međutim, on je čovek mira i stabilnosti na Balkanu i izuzev kuknjave on ništa od svega ovoga u političkoj borbi protiv Prištine ne sme da primeni kao što ni do sada nije primenjivao.\nCinično deluje zapomaganje Gorana Rakića ministra u vladi samoproglašene republike Kosovo koji traži pomoć od Aleksandra Vučića. Umesto da „Srpska lista“ napusti institucije samoproglašene republike Kosovo, vladu i skupštinu, oni učešćem u ovim institucijama podržavaju i odluku samoproglašene repepublike Kosovo i aktivnosti ROSU policije prema svojim sunarodnicima na severu KiM koja tuče mirne građane na protestima i baca suzavac. „Srpska“ ili bolje reći kvislinška lista se priprema za lokalne sepratističke izbore koji treba da se održe u južnoj srpskoj pokrajini.\nDobri poznavaoci prilika na KiM kažu da je povodom sporazuma o reciprocitetu sa registarskim tablicama već sve dogovoreno tokom dolaska Angele Merkel. Zbog građana Srbije Aleksandar Vučić će pomalo da cvili i cmizdri, pomalo da histeriše ali će sporazum u celosti da primeni. Kao nagradu kažu da je od evroparlamentaraca povodom predstojećih izbora u Srbiji dobio priliku da održi još jedne lažne i neregularne izbore za još jedan manadat. Već viđeno. Red izdaje Kosova, red litijuma, to je cena novog mandata predsednika Srbije.\nKako Evropska unija među srpskom opozicijom ne može da nađe nikog ko bi priznao samoproglašenu republiku Kosovo, bez obzira na sve mane zbog slobode emedija, ljudskih prava, vladavine zakona, pravne države Aleksandar Vučić je ipak Briselu još ponajbolji. Takvu fleksibilnost, takvu kooperativnost do noivoa izdaje među srpskim političarima u Srbiji nema niko osim Aleksandra Vučića. Sporazum o reciprocitetu sa registarskim tablicama samo je uvertira predstojećeg dogovora o normalizaciji odnosa Beograda i Prištine.\nKao radili, tako nam Bog pomogao”, navodi se u saopštenju Narodnog pokreta Srba sa Kosova i Metohije


Rumenka uskoro dobija kanalizaciju, javnu rasvetu... - Novi Sad\nRumenka uskoro dobija kanalizaciju, javnu rasvetu...\n17:07:00 05.07.2018, Komentara: 0\nNovi Sad – Rumenčani uskoro će dobiti novih 13 kilometara kanalizacije, ali i javnu rasvetu, renovinar Dom kulture, asfaltirane ulice i biciklističku stazu do Novog Sada, Kisača i Čeneja.\nGradonačelnik Novog Sada Miloš Vučević obišao je radove na izgradnji kanalizacije u prigradskom naselju Rumenka koji su u toku. Trenutno se radi prva faza od 9,2 km, a zatim sledi oko tri kilometra kanalizacije sa dve crpne stanice. Gradonačelnik Novog Sada Miloš Vučević apelovao je na sugrađane da daju saglasnost kako bi mogla da bude postavljene crpne stanice na odgovarajuća mesta.\nKada budu završeni ovi radovi, ukupno će 25 km Rumenke biti pokriveno kanalizacionom mrežom, a istovremeno je u toku projektovanje kanalizacije i za tri nove ulice. JKP „Put“ asfaltira ulice, stanovnici Rumenke očekuje i projekat Uprave za investicije i građevinsko zemljište vezan za postavljanje javne rasvete.\n- Uskoro se otvara tender za rekonstrukciju Doma kulture u Rumenci, a rešavaju se i imovinsko pravni odnosi za buduću biciklističku stazu Novi Sad-Rumenka-Irmovo-Kisač-Čenej koju koristi veliki broj sugrađana. Od 2014. do 2018. godine je čak preko pola milijarde dinara investirano u Rumenku i cilj nam je da tako nastavimo, jer je važno da svi građani imaju optimalno iste uslove za život u svim delovima grada - rekao je Vučević.\nOn je dodao da su u Kisaču počeli radovi na atmosferskoj kanalizaciji, posle čega će se pristupiti proširenju kapaciteta prečistača otpadnih voda u Rumenki.\nInvesticije u Rumenki koje su predviđene programom za 2018. godinu tiču se izgradnje pešačkih staza, javnog osvetljenja, kao i biciklističke staze Novi Sad-Rumenka-Irmovo-Kisač-Čenej. Kada su u pitanju radovi na održavanju objekata putne privrede, do sada su izvedeni radovi popravke platoa, parkinga i pešačkog prilaza igralištu u Ulici cara Lazara, a u toku su radovi na popravci kolovozne konstrukcije i presvlačenje saobraćajnih površina asfaltom u ulicama Petefi Šandora, kao i Cara Lazara u površini od oko 4.500 m2.


Antiruska histerija odgovara NATO koji militarizuje Ukrajinu\n- Povećanje antiruske histerije je korisno za zemlje NATO-a koje, skrivajući se iza nepostojeće ruske pretnje, sprovode aktivno vojno osvajanje Ukrajine. Prema različitim procenama na teritoriji te zemlje već postoji oko deset mesta za raspoređivanje vojnika NATO-a - istakla je Zaharova.\nKako je dodala, u ukrajinskim gradovima Očakovu i Iljičivsku grade se dva vojna centra koji će moći da prime strateške bombardere zemalja Alijanse.\n- Tako se sprovodi dosledna militarizacija Ukrajine i širenje vojne infrastrukture Alijanse ka ruskim granicama što ne doprinosi ni stabilnosti u Ukrajini ni mirnom rešavanju sukoba u Donbasu - poručila je Zaharova.\nOna je naglasila da sumnja da će se Kijev osmeliti da ponovi pretnje raketnim napadom na Rusiju na platformama UN-a i OEBS-a.\n- Međutim, druge izjave ne mogu da ne zabrinjavaju. Reč je o agresivnim izjavama u medijima sa pretnjama izvođenja raketnog napada na Rusiju i pokretanja borbenih operacija. Sumnjamo da će se ukrajinski predstavnici usuditi da ponove te pretnje na platformama UN ili OEBS-a, osmišljene da štite princip neupotrebe sile ili pretnje silom u međunarodnim odnosima - smatra portparolka MIP.\nKako kaže, razlozi ovakvog ponašanja ukrajinskih političara su jasni.\n- S obzirom da nisu u stanju da ispune obećanja o napretku ekonomije, povećanju životnog standarda, ukidanju jezičke i etničke diskriminacije i mirnom rešavanju sukoba u Donbasu vlasti u Kijevu pokušavaju da skrenu pažnju svojih građana na druge teme, konkretno Rusiju. To nije nova taktika, tako postupaju mnoge zemlje Zapadne Evrope i Severne Amerike - ocenila je Zaharova.\nTakođe je istakla da bi Berlin i Pariz, koji se bore za sastanak u „normandijskom formatu“, trebalo da ocene pretnje Ukrajine na račun Rusije.\n- U prošlosti su (Berlin i Pariz) govorili da nameravaju da pomognu u rešavanju unutrašnje ukrajinske krize, ali sada nikako ne reaguju na to što Kijev otvoreno sabotira Minske sporazume i dosledno dovodi u ćorsokak pregovore sa Donjeckom i Luganskom u Kontakt-grupi. A sada je došao do toga da otvoreno preti Rusiji. Pozivamo vlasti Nemačke i Francuske koje se bore za održavanje novih sastanaka u 'normandijskom formatu' da ocene u kojoj meri direktne pretnje ukrajinskih političara na račun Rusije doprinose napretku na pregovorima, a državljane Ukrajine da razmisle kuda mogu odvesti agresivne militarističke izjave političara iz Kijeva - poručila je Zaharova.\nRanije je savetnik šefa kabineta predsednika Ukrajine i portparol delegacije Kijeva u Trilateralnoj kontakt grupi za Donbas Aleksej Arestovič rekao da Ukrajina sprovodi svoj raketni program, a da ruske vlasti će „loše završiti“ do te mere da će rakete biti poslate u Moskvu.\nRusija Rusija vesti NATO Ukrajina Marija Zaharova


Italijanski ministar najavljuje s Poljskom „novo evropsko proleće“ - 09.01.2019, Sputnik Srbija\nItalijanski ministar unutrašnjih poslova Mateo Salvini rekao je danas da će sa Poljskom raditi na stvaranju „novog evropskog proleća“, u nastojanju da izgradi... 09.01.2019, Sputnik Srbija\nevropa, vesti, svet, poljska, mateo salvini\n21:38 09.01.2019 (Osveženo: 21:39 09.01.2019)\n„U Evropi se uvek govorilo o francusko-nemačkoj osovini. Mi se pripremamo za novu ravnotežu i novu energiju u Evropi. A Poljska i Italija će biti protagonisti tog novog evropskog proleća, tog preporoda evropskih vrednosti“, istakao je Salvini na zajedničkoj konferenciji za novinare s poljskim kolegom Joahimom Bruđinjskim, prenosi AP.\nNeki ljudi u Briselu, rekao je Salvini, negiraju „judejsko-hrišćansko poreklo“ Evrope, a preporod kakav on planira će to, kaže, promeniti.\nItalijanski ministar je naveo i da radi na tome da EU učini manje birokratskom, a više fokusiranom na obezbeđivanju svojih granica od migranata.\n„Evropa koja će biti rođena u junu imaće drugačiji ritam u poređenju s današnjom, koju predvode birokrate“, rekao je.\nIzbori za novi saziv Evropskog parlamenta, koji će biti održani od 23. do 26. maja, sve više poprimaju oblik bitke između liberalnih proevropskih snaga, među kojima je i francuski predsednik Emanuel Makron i populističkih evroskeptika koje predstavljaju Salvini i krajnje desničarski lideri, među kojima je i liderka francuske desnice Marin le Pen, napominje američka agencija.\nSalvini, koji je u poljsko Ministarstvo danas stigao u jakni na čijoj poleđini piše „Policija“, u izjavi novinarima kritikovao je dogovor u kojem je posredovala EU o rasporedili 49 spasenih migranata među nekoliko zemalja Unije.\nPrema njegovim rečima, takav dogovor će samo ohrabriti trgovce ljudima da preko Mediterana šalju još više improvizovanih brodova, i ujedno ponovio svoje protivljenje prihvatanju ijednog novopridošlice.\nBruđinjski je u međuvremenu rekao da odbacuje optužbe da vlade Poljske i Italije teže ka napuštanju EU i istakao da je njihov cilj „vršenje uticaja na izgled zajedničkog, evropskog doma“.\nSalvinijev sastanak s liderom poljske vladajuće partije Jaroslavom Kačinjskim, koji je usledio, mnogi vide kao rani znak da li italijanski ministar zaista može da postavi nacionalistički izazov na evropskom nivou, navodi AP.\nI Salvinijeva Liga, jedna od dve partije u vladajućoj italijanskoj koaliciji, i vladajuća Partija prava i pravde na čelu s Kačinjskim u Poljskoj su nepokolebljivo antiimigrantski nastrojene i kritikuju način na koji EU funkcioniše danas, preneo je Tanjug.


Veče folklora i Veče pjesme, plesa i bosanskog kola | Općina Ključ\nVeče folklora i Veče pjesme, plesa i bosanskog kola\nProteklog vikenda u Ključu održane su 2 kulturne manifestacije koje imaju za cilj njegovanje tradicije, kulture i običaja naroda i narodnosti ovih krajeva u organizaciji KUD-a „Stari grad Ključ“ i KUD-a „Naša mladost“.\nVeče folklora“ naziv je manifestacije koja je održana u petak 28.06.2013.godine u organizaciji KUD-a „Stari grad Ključ“. Pored domaćina publici su se predstavili KUD“Drvar“ iz Drvara, KUD“Osman Džafić“ iz Prijedora i Udruženje mladih“Krasuljak“ iz Krasulja. Cilj kulture je povezivanje ljudi u okviru jedne zajednice i šire tako da je publika na ovoj manifestacija ima priliku da vidi ne samo igre iz BiH nego i šire . “ Muslimanske igre“, „Banjalučke igre „ Vlaške igre, „Balkanske igre“ , „Romske igre“ samo su neko od koreografija koje su prikazane na ovoj manifestaciji. KUD „Stari grad Ključ“ kao domaćin nastupio je sa svojom najmlađom grupom, seniorima, a posebno oduševljenje izazvao je nastup veterana ovog KUD-a. Također ovaj KUD premijerno je izveo i svoju novu koregrafiju „Vranjanska svita“ kojom su pokazali da je želja za novim i boljim izazovima imperativ njihovog rada.\nKUD “Naš mladost“ bio je organizator „Večeri pjesme, plesa i bosanskog kola „ koja je održana u subotu u Domu kulture Ključ. Ljubav prema našoj tradiciji i kulturi, ali i prijateljstvo i druženje kako samih izvođača tako i sa posjetiocima cilj je ove manifestacije. Prema riječima organizatora ovo je prva ovakva manifestacija, a njihova je namjera da ona preraste u tradiciju. KUD“Naša mladost“ zajedno sa gostima KUD-om “Stari grad“ Jajce i KUD-om “Grmeč“ predstavili su se folklornim koreografijama iz Bosne i Hercegovine. Na ovoj manifestaciji učešće su uzeli i ključki pjevači amateri Hamdija Mešanović, Semir i Muharem Draganović, Mirela i Senad Burzić čime su još jednom dokazali da je Ključ odvijek bio rasadnik dobrih pjevača i muzičara. U duhu predstojećeg mjeseca ramazana predstavili su se članovi horske sekcije Mješovite srednje škole Ključ izvođenjem prigodnih ilahija. KUD „Naš mladost„ predstavio se i sa dramskom sekcijom koja aktivno djeluje u okviru ovog društva. Ova manifestacija završena je Velikim narodnim kolom na plato ispred Doma kulturu koji su zajedno odigrali učesnici programa i posjetioci, što je posebno oduševilo građane Ključa.


Islam u BiH je rješenje za integraciju muslimana u Evropu - Klix.ba\nNaučni skup u Stuttgartu Islam u BiH je rješenje za integraciju muslimana u Evropu\nNaučni skup u Stuttgartu\nIslam u BiH je rješenje za integraciju muslimana u Evropu\n1.12.2011. u 11:22\nGrupa naučnika i profesora okupila se u Stuttgartu kako bi raspravljali o integraciji muslimana u Evropu i to po uzoru na muslimane iz Bosne i Hercegovine.\n"Jedna je stvar sasvim sigurna, islam se praktikovao u Bosni i Hercegovini u sekularnom okruženju i sekularnoj državi. Također, tamo postoji visok nivo insitucionalizacije islama, što je islamu dalo neophodnu podršku", rekla je Armina Omerika za Deutsche Welle.\nRasprave o integraciji muslimana u Evropu su počele nakon terorističkih napada na Sjedinjene Američke Države. U toku tih rasprava, mnogi profesori su naveli način na koji se islam praktikuje u Bosni i Hercegovini, kao rješenje za integraciju muslimana u Evropu.\nDok neki profesori hvale BiH kao primjer u Evropi, mnogi kritikuju ideju "Evropskih muslimana" i tvrde da islam nije nužno strani element u Evropi.\n"Glavni problem jeste što je osnovna pretpostavka to da je islam nešto strano, drugačije i nešto što nije iz Evrope te da zbog toga islam mora da se prilagodi i da mu se doda neka evropska dimenzija", rekao je profesor Kerem Öktem sa Oxforda.\nOn je dodao da Bosna i Hercegovina nije jedini primjer gdje islam postoji vijekovima. On je naveo Tursku, Albaniju i Bugarsku, a također je napomenuo da u Poljskoj Tatari žive više 600 godina.\nAkcija u Sarajevu 506\nUhapšen na Dobrinji 85\nprije 16h 3m 106\nMjesto Bukovik 231\nprije 11h 56m 62\nprije 23h 54m 65


EIB odobrio najveći zajam za energetiku - za Transjadranski gasovod (TAP) - Dijalog.net\nNaslovna Politika Evropska unija EIB odobrio najveći zajam za energetiku – za Transjadranski gasovod (TAP)\nEIB odobrio najveći zajam za energetiku – za Transjadranski gasovod (TAP)\nLuksemburg, 7. februar 2018. – Evropska investiciona banka (EIB) odobrila je najveći do sada zajam za neki energetski projekat, za Transjadranski gasovod (TAP).\nKredit od 1,5 milijardi evra biće iskorišćen za izgradnju cevovoda kojim će gas ići od Kaspijskog jezera do Mediterana. Nevladine organizacije, ali i evroposlanici, upozoravaju da će projekat negativno uticati na klimu.\nMeđutim, lista PCI našla se na meti oštrih kritika još kada je Evropska komisija objavila 2017. i grupa evroposlanika iz različitih grupa u EP u januaru je zvanično podnela primedbe na PCI. To znači da će, prvi put, lista ići na glasanje koje je zakazano za sledeći sastanak odbora za energiju krajem februara, prenosi Euractiv.\nPredhodno Smanjenje fertiliteta u EU, u Srbiji značajan pad populacije\nSledeće Inicijativa: Ratni zločinci su uzrok problema, a ne predlagači rešenja\nTop Tags konkurs Društvo evropske integracije Civilno društvo OCD mediji vladavina prava Srbija i Evropska unija lokalna samouprava mladi Evropska komisija Vlada Republike Srbije Politika Evropska unija Pravosuđe


KAKVE VESTI ZA CRVENO-BELE Marin produžava ugovor sa Zvezdom do leta 2022. godine, na Marakani ostaje još jedan VAŽAN IGRAČ!\nFudbaleri Crvene zvezde ove sezone beleže sjajne rezultate, sigurnim koracima grabe ka osvajanju titule, a ovog ponedeljka za sve navijače crveno-belih stigle su odlične vesti, pošto će dva bitna igrača produžiti ugovor sa šampionom Srbije.\nMarko Marin, najbolji igrač Crvene zvezde, blistao je ove sezone, pa je uprava kluba sve učinila da ga zadrži u svojim redovima. Nemačkom internacionalcu je ponuđen novi ugovor, do leta 2022. godine, što je odlični ofanzivni vezista prihvatio, pa će još gotovo tri i po godine nositi crveno-beli dres, saznaje Blicsport.\nDa podsetimo, Marin je došao u klub u finišu letnjeg prelaznog roka i potpisao je ugovor do 2020. godine, ali će on u sredu biti produžen na obostrano zadovoljstvo. Inače, bivši nemački reprezentativac je bio strelac prvog, istorijskog gola u Ligi šampiona, jer je postigao pogodak protiv Pari Sen Žermena.\nMeđutim, tu nije kraj odličnim vestima za crveno-bele, jer će ugovor sa Zvezdom produžiti i supertalentovani napadač Dejan Joveljić. On će se obavezati na novu saradnju, koja će trajati do leta 2023. godine, a paraf na produžetak ugovora staviće u utorak.\nJoveljić je ove sezone dobijao šansu da se dokaže treneru Milojeviću, igrao je i na dva meča u Ligi šampiona, a na poslednjem prvenstvenom duelu protiv Zemuna (4:0) bio je strelac drugog gola. U klubu na njega ozbiljno računaju, što su dokazali produžetkom ugovora i od mladog napadača u Ljutice Bogdana tek očekuju da zablista.\nMLADI ZVEZDIN REVOLVERAŠ NE NAMERAVA DA STANE Joveljić nakon Mladosti otkrio koji BROJ golova bi zadovoljio njegovu glad\nFudbalski klub Partizan pobedio je Crvenu zvezdu sa 2:0 na 161. večitom derbiju, dok su ih sa tribina bodrile njihove kolege iz košarkaškog kluba. Navijački odred crno-belih predvodio je Andrea Trinkijeri, koji nije skrivao svoje oduševljenje, već je na Instagramu okačio snimke kako ekstatično slavi.\nMilan Pavkov je konačno zdrav i nalazi se na klupi na rezervne igrače na meču Crvene zvezde i Jang bojs (prvi meč 2:2).


Neverovatno otkriće: Pčele poseduju matematičku sposobnost - National Geographic Srbija\nKako pčele imaju veoma male mozgove, oni dokazuju da su one među najpametnijim stvorenjima. Naučnici iz Australije i Francuske smatraju da insekti znaju da je nula manja od jedinice, dokazujući da pčele mogu da razumeju "koncept ničega".\nNjihovi mozgovi su veličine susamovog semena i oni maju manje od jednog miliona neurona - poredeći sa 86.000 miliona koje imaju ljudi.\n"Nula je nešto teži koncept za razumevanje i matematička veština koju deca uče po nekoliko godina", ističe profesor Adrijan Dajer, sa RMIT Univerziteta u Melburnu.\nSaznajte i Kako su nastale pčele ubice: Priča o naučnom eksperimentu koji je krenuo po zlu\nOni su testirali pčele tako što su ih učili da izaberu element sa najmanjim brojem elemenata, kako bi dobile nagradu - šećer.\nIstraživač Skartlet Hovard privukla je pčele na zid, gde su im predstavljena dva znaka. Svaki od njih je imao drugačiji broj crnih simbola, a pčele je trebalo da izaberu znak sa najmanjim brojem.\nPogledajte i 59 stvari koje pčele zzznaju


Ni na jednom od sastanaka koje je predsednik Severne Makedonije Stevo Pendarovski imao sa slovenačkim kolegom Borutom Pahorom u proteklom periodu nije razgovarano o bilo kakvom mogućem prekrajanju granica na Balkanu, rečeno je iz Kabineta predsednika… »\nSeverna Makedonija neće nabavljati vakcine od Torlaka\nSKOPLJE - Severna Makedonija neće nabavljati vakcine iz susedne Srbije, koje budu proizvedene u Institutu Torlak, izjavio je danas ministar zdravlja Venko Filipče. Filipče kaže da više neće biti potrebe za novim narudžbinama vakcina budući da je… »\nFilipče: Za sada nam ne trebaju vakcine iz Torlaka, već smo ugovorili dovoljan broj\nMinistar zdravlja Severne Makedonije Venko Filipče izjavio je da se isporuka 200.000 kineskih vakcina može očekivati 28. aprila. "Jutros smo dobili potvrdu iz kineske ambasade da vakcine treba da očekujemo oko 28. aprila. Radi se o celokupnoj… »\nMinistar zdravlja Severne Makedonije Venko Filipče izjavio je da se isporuka 200.000 kineskih vakcina može očekivati 28. aprila. „Jutros smo dobili potvrdu iz kineske ambasade da vakcine treba da očekujemo oko 28. aprila. Rsdi se o celokupnoj… »\nNiti na jednom od sastanaka koje je predsednik Severne Makedonije Stevo Pendarovski imao sa slovenačkim kolegom Borutom Pahorom u proteklom periodu nije razgovarano o bilo kakvom mogućem prekrajanju granica na Balkanu, rečeno je za Radio Slobodna… »\nU nezvaničnom diplomatskom dokumentu, takozvanom „non-pejperu“, koji je podigao prašinu u regionu, navedene su ideje o novim podelama na teritoriji bivše Jugoslavije - komadanje Bosne i Hercegovine, pristupanje Republike Srpske Srbiji i ujedinjenje… »\nDirektorka Foruma slovenskih kultura posetila Gradsku kuću: Bogatstvo različitosti\nDirektorka Foruma slovenskih kultura Andreja Rihter juče se u Gradskoj kući sastala sa članom Gradskog veća za kulturu Daliborom Rožićem i pomoćnikom gradonačelnika Novog Sada Aleksandrom Petrovićem. Forum slovenskih kultura osnovan je 2004… »\n"Albanci su uspeli na KiM, u S. Makedoniji i Crnoj Gori, ujediniće se". Ali, ima problem - zove se Vučić\nTirana -- Bivši premijer Albanije Salji Beriša smatra da je ujedinjenje Kosova i Albanije neizbežno, prenosi Kosovo onlajn pisanje kosovske štampe. "Po mom uverenju, nacionalno ujedinjenje Kosova i Albanije je neizbežno", rekao je Beriša za… »\nFutsaleri Srbije slavili u Zenici: S Belorusijom u baražu za EP\nFutsal reprezentacija Srbije savladala je Bosnu i Hercegovinu u Zenici sa 3:1 i izborila baraž za plasman na Evropsko prvenstvo. Srbija je imala imperativ pobede u Zenici, ali bi i remi bio zadovoljavajuć budući da je Rumunija imala tri boda manje pred… »\nB92 pre 35 minutajoš 46 povezanih


Ministarstvo unutrašnjih poslova će nastaviti da unapređuje kapacitete za odgovor na zemljotres\nDatum objave: 22.01.2020 12:44 | Autor: MUP\nDanas je u Herceg Novom otvorena međunarodna štabna vježba na temu reagovanja u slučaju zemljotresa, koja ima za cilj testiranje i uvježbavanje procedura reagovanja, kao i razmjenu iskustava, znanja, dobrih praksi i naučenih lekcija kada je u pitanju pripremljenost za odgovor na zemljotres.\n"Zemljotres ne možemo ni predvidjeti, ni spriječiti, ali aktivnim odnosom prema ovom pitanju i preventivnim aktivnostima možemo učiniti da posljedice budu što manje. Ministarstvo unutrašnjih poslova će nastaviti sa aktivnostima na unapređenju odgovora na zemljotrese, i na taj način, dati doprinos većoj sigurnosti građana kada je ovaj hazard u pitanju ", poručio je generalni direktor Direktorata za vanredne situacije MUP-a Mirsad Mulić na otvaranju vježbe.\nMulić je saopštio da ova vježba ima veliki značaj jer će se provjeriti kapaciteti, uvježbavati procedure reagovanja u slučaju zemljotresa, a na ovaj način doprinijeće se kvalitetnijem odgovoru u slučaju stvarne potrebe za reagovanjem, ne samo u opštini Herceg Novi, već i u bilo kojoj drugoj opštini.\nIstakao je zadovoljstvo što se vježba organizuje sa kolegama iz Albanije i Italije, te ovom prilikom podsjetio da je Crna Gora sa svojim timom bila dio međunarodnih aktivnosti nakon zemljotresa u Albaniji, čime su potvrđeni profesionalni kapaciteti našeg sistema zaštite i spašavanja.\nNa otvaranju vježbe, pored generalnog direktora Mirsada Mulića, govorio je i Stevan Katić, predsjednik opštine Herceg Novi.\nDvodnevna vježba koju organizuje Ministarstvo unutrašnjih poslova predstavlja aktivnost u okviru projekta „3 WATCH OUT – Trilateralni model civilne zaštite: Putevi, instrumenti i izazovi za našu bezbjednost“, koji finansira Evropska unija u okviru IPA INTERREG Programa prekogranične saradnje Crna Gora – Albanija – Italija. Cilj projekta je unapređenje stanja životne sredine u programskoj oblasti kroz prekograničnu saradnju u prevenciji rizika od katastrofa, podizanje svijesti građana i djece o značaju preventivnog djelovanja, organizovanje radionica i vježbi za učesnike sistema zaštite i spašavanja i nabavka opreme.\nNa vježbi učestvuju članovi Opštinskog tima za zaštitu i spašavanje opštine Herceg Novi, predstavnici operativnih jedinica za zaštitu i spašavanje, lokalne samouprave, Elektroprivrede, Turističke organizacije, Zavoda za hidrometeorologiju i seizmologiju i Direktorata za vanredne situacije MUP-a, kao i sekretari opštinskih timova za zaštitu i spašavanje opština Tivat i Kotor.


Pjongjang odbacio pregovore sa Seulom - Svet - Dnevni list Danas\nPočetna » Svet » Pjongjang odbacio pregovore sa Seulom\nSeverna Koreja ispalila dva projektila u more, osudivši zajedničke vojne vežbe Južne Koreje i SAD\nM. K.16.08.2019. 20:26\nSeverna Koreja je ispalila dva neidentifikovana projektila u more kod svoje istočne obale ubrzo pošto je osudila vojne vežbe Južne Koreje sa SAD i saopštila da su pregovori između dve Koreje okončani.\nJužnokorejski generalštab (JCS) je saopštio da je Severna Koreja lansiranje izvršila juče rano ujutru s lokacije u blizini grada Tongčona. Od 25. jula je izvršila šest rundi lansiranja oružja, očito u znak osvete zbog vojnih vežbi Južne Koreje i američkih snaga.\nPre lansiranja projektila Severnokorejski komitet za ponovno ujedinjenje zemlje nazvao je južnokorejskog predsednika Mun DŽae Ina „bezobzirnim tipom“ koga je „savladao strah“, te je odbacio ranije razgovore o ujedinjenu Korejskog poluostrva.\n„Nemamo više o čemu da razgovaramo s južnokorejskim vlastima i nemamo želju da ponovo sednemo s njima“, navodi se u saopštenju Komiteta, koji je objavila državna novinska agencija KCNA, preneo je Gardijan. Japansko ministarstvo odbrane je saopštilo da projektili nisu dosegli teritorijalne vode zemlje ili njenu ekskluzivnu ekonomsku zonu. „Vojska nadzire situaciju za slučaj dodatnih lansiranja zadržavajući stanje pripravnosti“, navodi se u saopštenju JCS. Detalji o tipu projektila i njihovom dometu nisu poznati.\nPjongjang kao i uvek osuđuje godišnje vežbe kao vežbe čiji je cilj priprema za napad. Vašington i Seul su, međutim, naglasili da vežbe, pri čemu su poslednje u nizu počele u ponedeljak, čisto odbrambene po prirodi.\nU obraćanju o danu oslobođenja u četvrtak Mun je rekao da on zamišlja budućnost bliske ekonomske saradnje, denuklearizacije i ujedinjenja dve Koreje do 2045. kada se navršava sto godina od oslobođenja poluostrva od japanske kolonijalne vladavine.\nMeđutim, Severnokorejski komitet za ponovno ujedinjenje je saopštio da je učestvovanje Južne Koreje u ratnim igrama sa SAD zajedno sa njenim petogodišnjim planom odbrane bilo osmišljeno u cilju „uništenja“ režima. Mun je rekao da „uprkos nizu zabrinjavajućih delovanja u poslednje vreme Severne Koreje, impuls za dijalog je i dalje nepromenjen“.\nPojedini analitičari veruju da je cilj najnovije provokacije Severne Koreje da se izvrši pritisak na Južnu Koreju u vezi s prekograničnim ekonomskim vezama i da Seul ubedi Vašington da napravi ustupke u bilo kojim budućim pregovorima o programu nuklearnog naoružanja Pjongjanga. „Oni u osnovi zahtevaju izgovor da Sever istupi i održi pregovore i sačuva obraz. To takođe izgleda kao indirektna poruka kojom se teži dodatnim naporima da se promeni stav Vašingtona, kao što je ublažavanje sankcija Severu“, rekao je Jang Mu DŽin, profesor na Univerzitetu severnokorejskih studija, za južnokorejsku agenciju Jonhap.\nU razgovorima o denuklearizaciji je nastupila mrtva tačka uprkos obećanjima Kim DŽong Una i Donalda Trampa koja su dali 30. juna kada su se sastali na granici dve Koreje. Tramp je rekao u subotu da mu se Kim izvinio zbog niza testiranja raketa kratkog dometa koji su uznemirili američke saveznike u regionu i rekao da će s tim prestati kada se završe zajedničke vežbe SAD i Južne Koreje. Režim je istog dana lansirao, kako se ispostavilo, dve balističke rakete kratkog dometa u more.\nJužna KorejaPregovoriSeverna KorejaPjongjang


Narod hoće na izbore, Vučiću veruje 69 odsto građana | Nedeljnik Istine\nLider Srpske napredne stranke Aleksandar Vučić uživa najviše poverenje građana, a njegova stranka bi dobila ubedljivo najviše glasova ako bi danas bili raspisani izbori, pokazalo je najnovije istraživanje agencije „Faktor plus“.\nPrema tom istraživanju, većina građana (57 odsto) smatra da treba raspisati vanredne izbore, da trenutno stanje ne odgovara realnom odnosu snaga na političkoj sceni i da su potrebne korenite promene u društvu.\nSNS bi na tim izborima mogla da računa na čak 41,4 odsto glasova, dok bi koalicija koju predvodi SPS dobila 13,1 procenata, a prema tom istraživanju, mesta u parlamentu bi osvojili još samo DS sa 11,6 procenata, D S S sa 7,4 i LDP sa 5,2 procenta glasova.\nŠto se tiče političara, posle Vučića koji uživa poverenje 69 odsto građana, tu su lider SPS-a Ivica Dačić sa 23 procenta, predsednik DS Dragan Ðilas sa 17, lider DSS-a Vojislav Koštunica 12, Bojan Pajtić (DS) sedam, a lideri LDP-a i URS-a Čedomir Jovanović i Mlađan Dinkić sa po pet procenata podrške.\nPrema istraživanju u koje je „Informer“ imao uvid, čak 57 odsto ispitanika smatra da treba ponovo izaći na birališta, 36 odsto navodi da trenutno stanje na političkoj sceni ne odgovara realnom odnosu, dok ostali misle da su neophodne promene.\nIstovremeno, čak 60 odsto građana podržava rekonstrukciju vlade, 26 odsto veruje da će izmene u Nemanjinoj 11 dovesti do suštinskih promena u vladinoj politici, dok 34 odsto ocenjuje da će promene ministara dovesti do određenog povećanja efikasnosti izvršne vlasti.\nBez komentara za “Narod hoće na izbore, Vučiću veruje 69 odsto građana”


SVE SRPSKE USTAVNO-PREDIZBORNE KAMPANJE\nKada je u parlamentu konačno usvojen predlog ustava, i to za divno čudo jednoglasno, pa potom raspisan referendum o potvrđivanju istog, krenulo se širom zemlje Srbije u kampanju ili u kampanje. Neko u referendumsku, neko u predizbornu, neko u kombinovanu, a neko bogami i u antireferendumsku. Svako je odabrao ono što mu odgovara, to jest ono preko čega misli da na najbolji način ostvari svoje ciljeve. Srbija se tako po ko zna koji put pokazala kao zemlja specifično širokog shvatanja demokratije – naime, svako radi šta hoće, kada hoće i kako hoće.\nKoštunica i DSS su, kako izgleda, jedini bukvalno shvatili međustranački dogovor da se u medijima maksimalno zalažu za potvrđivanje ustava kao trajne demokratske i nacionalne vrednosti i krenuli u referendumsku kampanju koju su, čini se, sa nestrpljenjem čekali godinama. Kako DSS (ne)opravdano bije da je inertan i medijski insuficijentan, način njihovog medijskog nastupa nije svojom mlakošću iznenadio nikoga. Ispalo je da su oni, čini se, očekivali da će za ustav i druge stranke svojski potegnuti svoje medijske kapacitete, naročito stoga što su milioni dinara iz državnih fondova dodeljeni partijskim štabovima u ovu svrhu. I pored toga što su se svi trsili da su «učestvovali u donošenju ustava» i da bez njih ustava ne bi ni bilo, ostale parlamentarne stranke nisu pokazale minimum poželjnog entuzijazma u agitaciji za uspeh referenduma. Prirodno bi bilo da vladajuća većina, koja donosi novi ustav, bude i glavni motor u njegovoj promociji. Kako je još uvek aktuelna Vlada nešto poput „čardaka ni na nebu ni na zemlji“, jer se za više njenih ministara ne zna jasan status, dok uz sve to DDS-ovim pojedinim koalicionim partnerima i nije mnogo stalo do ustava, ništa drugo i nije se moglo očekivati.\nUpotreba ustava u druge svrhe\nKada je Koštunica napokon uvideo da je vrag odneo šalu i da ne može da se ozbiljno osloni ni na svoje sadašnje koalicione partnere, a kamoli na one koji mu se nude iz pozicije „punog demokratskog kapaciteta“ (a očigledno ne previše ni na svoju sopstvenu stranku), on se direktno uključio u kampanju ne bi li mobilisao još poneki procenat glasova i tako osigurao uspeh referenduma. U slučaju neuspeha, to bi bio Koštuničin istorijski debakl, potpuni neuspeh njegove celokupne političke misije. O tome da bi propast referenduma danas predstavljala težak poraz Srbije kao države, i to ne samo povodom kosovskih pregovora već i po pitanju dovršetka institucionalnih reformi, ne treba trošiti puno reči. Može se samo pretpostaviti kakvu bi krizu - ne samo vlade već i celog političkog sistema - izazvao neuspeh referenduma. Ovakav nepovoljan ishod bi blokirao do daljeg sve postojeće političke procese i otvorio brojna pitanja u nedovršenoj a već dovedenoj u pitanje institucionaloj strukturi države, koja bi se tada našla paralisana u limbu između starog i novog ustava. Čini se da je najveći a dosad nepotegnut argument za izlazak građana na referendum upravo ta, potencijalno mračna perspektiva Srbije, koja bi se sa nepotvrđenim ustavom našla u dvostrukom, institucionalnom i ustavnom «vakuumu» i to u odsutnom trenutku privatizacije i međunarodnih pregovora o sudbini dela njene teritorije.\nDemokrate su se, po dosadašnjem nepisanom pravilu, i to ne samo zato što imaju najveći procenat kontrole nad medijskim nebom u Srbiji, pokazali kao najspremniji da iskoriste referendumsku kampanju kako bi započeli sopstvenu predizbornu stranačku i predsedničku kampanju, iako izbori nisu još raspisani, niti se još zna da li će parlamentarni i predsednički izbori biti održani u isto vreme. Ne časeći časa, «proaktivne» demokrate krenuše u sopstvenu predizbornu kampanju očito ne mareći previše za novi ustav. Njihov javno neizgovoren, ali nesumnjiv stav je sledeći: „Ako ustav prođe, dobro je – i mi smo učestvovali u njegovom donošenju. A ako ne prođe, još bolje – Koštunica je u nevolji“. Jer, ko će u sportskom shvatanju političkog nadmetanja da stvarno, a ne samo radi svog imidža, misli na te dobrim delom prevaziđene kategorije u postmodernoj epohi - kao što su država i njen ustav - dok se pred očima cakli tranziciona dobit, a u daljini reformskog bespuća priviđa fatamorgana „obećane zemlje“, Evropske unije?\nSlobodno se može reći da Koštunica precenjuje, gotovo apsolutizuje značaj ustava kao temeljnog pravnog akta za ovdašnji politički sistem i za svest prosečnog građanina Srbije koga inače muče mnoge druge, egzistencijalne nedaće, ali je, čini se, to manja falinka u odnosu na to koliko Tadić i njegove demokrate potcenjuju značaj ustava i koliko taj ustav instumentalizuju zarad stranačkog pozicioniranja (da budemo pošteni, to čine u manjoj ili većoj meri i sve ostale parlamentarne stranke). Mi ne verujemo da je značaj novog ustava ključan za stabilizaciju i funkcionisanje sistema kako to misli Koštunica, jer u tom procesu značajnu ulogu igraju i unutrašnji, a još više spoljni političko-ekonomski faktori, ali sada kada je ustav donet i kada treba da se potvrdi referendumom, smatramo da je veoma štetno da se u tom nastojanju ne uspe. I zato smatramo da je, radi održavanja elementarnog reda u našem parlamentarizmu, trebalo u kampanji za uspeh potvđivanja ustava potisnuti stranačku i ličnu kampanju u drugi plan. No, ovo je ipak Balkan, pa su tako i domaće demokrate, kada skinu reformsku šminku, u stvari demokrate balkanskog tipa koji ne haju mnogo za političke običaje koji vladaju u civilizovanim društvima. Na Balkanu se od vajkada sve političke borbe, pa i one u demokratskoj areni, pokazuju u svom daleko sirovijem obliku nego u svojim zapadnim kolevakama, tako da je iluzorna nada da će ove „balkanske boljke“ same od sebe da se prevaziđu.\n„Tadić je malo nervozan“\nTako dolazimo i do prvog nenadanog „incidenta“ u naizgled idiličnoj referendumskoj kampanji, u trenutku kada je, kao grom iz vedrog neba, Boris Tadić izuzetno nervozno pozvao političke protivnike „da mu izađu na crtu“, po svemu sudeći usled indicija o mogućem odvajanju parlamentarnih i predsedničkih izbora koji treba da uslede nakona referenduma, a koje njemu i njegovoj stranci taktički ne idu na ruku. Zašto je Tadić, koji se uporno trudi da bude elegantan i odmeren, reagovao na takav način, pa je čak i pripretio svojom ostavkom?\nU slučaju da parlamentarni i predsednički izbori budu održani zajedno, Tadić nastupa kao nesumnjiv favorit na predsedničkim izborima, što, posledično, demokratama donosi više procenata glasova od onoga što bi osvojili samo stranačkom popularnošću; ako su, pak, ti izbori razdvojeni, DS u tom slučaju nema glavnog aduta u izbornoj kampanji. Naime, Boris Tadić kao aktuelni predsednik republike ne može u potpunosti da se angažuje u takvoj, čistoj stranačkoj kampanji, a da se to ne odrazi negativno i po njegov rejting, ali i po rejting Demokratske stranke. Ako li pak Tadić podnese ostavku tokom izborne kampanje, to bi ga takođe oslabilo, jer široj javnosti ne bi bili dovoljno jasni razlozi za takav čin, niti bi to značajnije pomoglo njegovoj stranci, kao u slučaju istovremenih izbora - kada je on istovremeno i predsednik kome je reizbor na dohvat ruke. Osim toga, nije zanemariva ni činjenica da Tadiću ne odgovara predsednička trka u senci nepovoljnog rešenja za Kosovo koje se, kako pojedini zapadni izvori otvoreno ukazuju, između ostalog i zbog toga, odlaže na par meseci. Ovo odlaganje, naravno, nije uslovljeno isključivo događajima na domaćoj političkoj sceni, već prvenstveno odnosima u Kontakt grupi i u Savetu Bezbednosti UN na relaciji SAD – Rusija. Ipak, ovi dobijeni «produžeci» svesno se koriste da bi se, pre početka pokušaja nametanja «konačnog rešenja» statusa Kosova, odradila kampanja sa što manje štete po «demokratske snage», koje se u zapadnim diplomatskim krugovima već poslovično smatraju za „mekše“ i potencijalno kooperativnije u situaciji u kojoj se traže partneri u Beogradu koji bi se “pomirili” sa novom realnošću trajne otmice Kosova i Metohije. Krajnji cilj je jasan: da se što više izbegne narodno nezadovoljstvo po stranke demokratskog bloka, a da se, u isto vreme, ili još bolje, pre njega, uspostavi vlada «punog demokratskog kapaciteta» koja bi vladala zemljom u narednim godinama dok se temperatura ne spusti, a čiji bi stožer činili DS, kao jači partner, i DSS, kao manji i slabiji partner.\nBoris Tadić, koji je i pored svega glavni favorit na predsedničkim izborima i koji bi - prema sadašnjim istraživanjima javnog mnjenja u drugom krugu pobedio svakog od postojećih protivkandidata iz redova Radikala i DSS-a - pokazuje akutnu nervozu zbog potencijalne mogućnosti razdvajanja predsedničkih od parlamentarnih izbora, svestan mogućnosti da njegov DS u tom slučaju značajno podbaci. To znači da onda neći biti moguće formirati vladu „punog demokratskog kapaciteta“ u skladu sa željama i planovima svih onih kojima bi ta i takva koalicija odgovarala. Tadića i njegove savetnike uopšte ne brinu sami predsednički izbori, koliko mogući nepovoljan izborni rezultat njegove stranke «bez njega» na skupštinskim izborima, a koji bi mogao da dodatno zakomplikuje postizborne međustranačke odnose i posledično da se pretvori u novi ciklus srpskog političkog života u kojem bi se, na centralnom mestu, ponovo našao „nedovoljno kooperativni“ Vojislav Koštunica.\nKonačno, i nova CESID-ova istraživanja javnog mnjenja, a što je vrlo indikativno, ponovo pokazuju «misteriozan» jaz od 8% između podrške glasača SRS-u i DS-u u korist ovih prvih. Mesec dana ranije oni su, navodno, bili izjednačeni „u deseti deo procenta“ (kako su u medijima značajno naglašavali naši dežurni anketari i vrli istraživači javnog mnjenja), a sada se, eto, desio “veliki preokret” u glavama građana Srbije. Na stranu ove “neobjašnjive” oscilacije u merenju javnog mnjenja, o kojima je već pisano na NSPM-u (u tekstu Zamke «predizborne» statistike), ipak je reč o određenom realnom padu popularnosti demokrata. Stoga, ako ovome dodamo da se LDP Čede Jovanovića polako uspinje ka cenzusu i to putem otkidanja od DS-ovog biračkog tela, lakše nam je da razumemo i višestruko uzrokovanu Tadićevu nervozu oko predstojećih izbora, u kojima su stvari, očigledno, počele da se razvijaju mimo nekih njegovih očekivanja.\nNa kraju, tu je i treći član srpskog političkog trougla – radikali, koji vode sopstvenu kampanju koja je kombinacija referendumske i predizborne kampanje. Tačnije rečeno, SRS za razliku od prethodnih predsedničkih, a naročito lokalnih izbora, ponovo vodi staromodnu, “šešeljovsku” kampanju. Očito je da im se, u međuvremenu, ponovo potpuno nametnuo „duh iz Ševeningena“, koji je najpre kroz dobro znanu „ustašoliku“ retoriku, preko kongresa stranke na kome su prošli samo šešeljoliki potpredsednici, a otpala previše «urbana» Maja, pa do naučnih skupova u Sava Centru posvećenih „imenu i liku najslavnijeg haškog zatočenika“, uspeo da vrati stranku u okvire svog retro stila iz „mračnih devedesetih“. Nesporna činjenica da radikali ovim zapravo pokazuju da oni ne mogu da funkcionišu kao parlamentarna stranka sa sopstvenom vizijom bez svog zatočenog lidera koji, očito isfrustriran i bez realnog sagledavanja onoga što se promenilo u Srbiji u protekle tri i po godine, ponovo se pokazuje kao veliki balast i presudno ograničenje za stranku. Svi su izgledi da će Srpske Radikale njihova ponos i doslednost u lojalnosti prema čoveku kome je zatočeništvo dodatno pomerilo orijentire političkog delovanja, skupo koštati - ma koliko im to posle služilo kao opravdanje i razlog za busanje u svoja radikalska (gubitnička) prsa.\nParadoks radikalske pozicije leži u tome da bi “labaviji stisak” iz Haga radikalima u stvari omogućio da bolje manevrišu i da lakše dođu u poziciju da učestviju u vlasti, a samim tim i da pomognu svom zatočenom lideru nekim konkretnijim potezima od „ponosnih“ naučnih skupova i izlizanih fraza o „najvećem srpskom heroju koji čami u Haškom kazamatu“, a koji od njih u nema nikakve stvarne pomoći, sem glancanja njegovog častoljublja i štampanja njegovih “tvrdi povez i zlatotisk” memoara. Sadašnji radikalski saldo pod uticajem ševeningenskog telefonskog poziva pokazuje da - što je veći Šešeljev uticaj, to je i stranka dalje od vlasti - pošto on stvara i održava konfliktnu atmosferu koja je danas SRS-u najmanje potrebna. Mada se činilo da će radikali tokom ovih par godina uspeti da se otrgnu čeličnom stisku iz pritvorske jedinice u Ševeningenu i da će da evoluiraju u jednu moderniju, konzervativno-narodnjačku partiju primerenu savremenom trenutku, najnoviji razvoj događaja pokazuje da su oni ipak poklekli pred očiglednim kultom “vojvodine” ličnosti. Tako su se, nakon svega, radikali u velikoj meri vratili retorici iz devedesetih godina koja im gotovo u potpunosti ograničava mogućnost pridobijanja neopredeljenih glasača, a samim tim i ograničava pristup budućoj vladi. Zato, čak i ako radikali ponovo dobiju pojedinačno najviše glasova, sa sadašnjim nedovoljnim (bolje reći nepostojećim) koalicionim kapacitetom, oni svakako ne mogu formirati buduću vladu, čak i ako prenebregnemo činjenicu da je SRS i dalje „na ledu“ kod ključnih međunarodnih faktora. Još jedna pirova radikalska „pobeda“, nakon koje će ponovo biti „najjača, a opoziciona“ stranka, neumitno će dovesti do demoralizacije radikalskog biračkog tela i verovatnog postepenog osipanja biračke podrške SRS-u, ali ovaj put bespovratno.\nPredsednički kandidati nikom ponikoše\nČini se da je jedini ozbiljan protivkandidat Borisu Tadiću bio i ostao Tomislav Nikolić (osim ako ovaj ne isturi Aleksandra Vučića), mada on i danas ima lošiji rejting, već i reputaciju čoveka koga je Tadić već pobedio, a koja je u politici teško popravljiva. Kao drugi ozbiljan kandidat, koji bi mogao da se nosi sa Tadićem, preostaje, naravno, Vojislav Koštunica, ali izgleda on to, očigledno, ne želi. Po svemu sudeći, u Srbiji je ponestalo lidera i jakih stranačkih ličnosti koji mogu da trče predsedničku trku. Tako smo se, barem po tome, u nečemu približili Sjedinjenim Državama u kojima na predsedničkim izborima ima dva, a tek ponekad tri ozbiljnija kandidata. Kako ne biva da vladajuća koalicija (ako to još uopšte postoji) nema svog predsedničkog kandidata, a u situaciji kada Koštunica ne želi da se kandiduje, u ovom trenutku upravo traje «kasting» za potencijalne kandidate. Kao ozbiljniji se pominju Velja Ilić i Sanda Rašković Ivić, dok ostale ne vredi ni spominjati. Jasno je da ovo dvoje, čak ni nakon dobre kampanje, ne mogu da ugroze dvojac Tadić-Nikolić, pa se sve čini da bi oni bili «kolateralna šteta», poput nesretnog predsedničkog kandidata Maršićanina na prošlim izborima. Sve ovo govori o tome da se srpska politička scena ukrupnjava i da je predizborna kampanja postala izuzetno kompleksan i skup sport koga mogu da priušte samo najveći politički igrači. Boris Tadić je najbolji primer koji pokazuje kako je potrebna velika partija, jaka kampanja i mnogo novca, da bi se jedan «igrač sa klupe» pretvorio u kapitena. Neka medijski poznata ličnost, recimo Matija Bećković, možda bi imao dovoljan potencijal da postane dobar predsednički kandidat, ali samo ako bi iza njega u potpunosti stale ne samo preostale (naj)jače partije, već i uticajni mediji i dovoljna količina novca.\nZato je sasvim moguće da Tadićev „ultimatum“ oko zajedničkog održavanja parlamentarnih i predsedničkih izbora, na kraju urodi plodom, jer za takvo rešenje lobiraju ne samo neki predstavnici međunarodne zajednice, već i pojedini koalicioni partneri Vojislava Koštunice. Tome svakako doprinosi i konfuzija u vrhu DSS-a, pošto se stiče utisak da ni njima samima nije do kraja jasno koja od izbornih varijanti im zapravo najviše odgovara. Iz svega gore navedenog vidi se da se DSS-ovci još uvek nisu odlučili ni kada bi bili izbori, u decembru ili par meseci kasnije, niti koji bi to izbori bili, isključivo parlamentarni, izbori za predsednika i skupštinu ili istovremeni izbori na svim nivoima. Za sve opcije ima dovoljno argumenata i „za“ i „protiv“, s tim da je „deadline“ - vreme donošenja odluke o konačnom statusu Kosova. DSS-ovcima se pričinjava, a tu nadu im dobrano podgrejavaju i neka (ne)objektivna istraživanja javnog mnjenja, da bi na što skorijim izborima dobro prošli. Time se ponovo potvrđuje onaj stari uvid da su ljudi “po prirodi” skloniji da se samozavaravaju što su bliži vlasti, pa tako žele da veruju u dobre vesti po njih čak i kada za njih ima malo stvarnog osnova. Zbog toga se, sa približavanjem finiša referendumske kampanje, otpočinju paralelni pregovori u kojima se sada pokušava trgovati sa DS-om oko njihovog zahteva «nemoj mi to razdvajati», ali istovremeno i sa liderima SRS-a, kojima, kao i DSS-u, odgovara za „Tadića“ oslabljen DS na predstojećim parlamentarnim izborima.


Srpska: Najava povećanja penzija - Penzin\nPočetna Vesti Srpska: Najava povećanja penzija\nŽeljka Cvijanović, predsednica vlade Republike Srpske najavila je dodatno povećanje penzija za 2,5 odsto počev od od julske penzije.\nUkoliko do ovog povećanja dođe, za vreme dosadašnjeg mandata Cvijanovićeve penzije će biti povećane za ukupno 20 odsto.\nPredsednica vlade Republike Srpske je naglasila da ostavlja obavezu narednim vladama da sa penzionerima neguju dijalog i unapređuju njihov materijlani status.\nCvijanovićeva je rekla da je tokom njenog mandata ostvarila dobru saradnju sa Udruženjem penzionera Republike Srpske i podsetila da je omogućen prelazak isplate penzija na trezorski sistem čime je zaštićena isplata penzija.\n„Danas se penzije isplaćuju na vrijeme i u kratkom roku. Nemamo više duge redove i iščekivanja koji je to datum i kada će se steći prilike za ipslatu penzija. Problem redovne isplate penzija smo riješili još prije dvije godine“, posetila je.\nPremijerka RS, podseća, međutim, i na neke od razloga (pređašnjeg) lošeg stanja:\n„Dovoljno je da kažem da imate svega osam odsto ljudi koji se nalaze u penzionom sistemu da su zaradili svoje penzije po osnovu punog radnog staža, sve drugo je po osnovu različitih prava. To je dakle cijena koju plaća društvo koje je u transformaciji nakon rata.“\nUdruženje penzionera Republike Srpske uručilo je Željki Cvijanović Zahvalnicu za zalaganje u postizanju boljeg standarda penzionera i unapređenju rada Udruženja penzionera.\nPriznanje je uručio predsednik ovog udruženja Rade Rakulj, koji je rekao da su penzioneri zadovoljni postignutim aktivnostima predsednice vlade Republike Srpske, kako na unapređenju položaja penzionera, tako i na stabilizaciji i razvoju same Republike Srpske.\nVidi i vest:\nTags:povećanje penzijaRade RakuljRepublika SrpskaUdruženje penzionera Republike SrpskeŽeljka Cvijanović


Predsednik Nacionalnog saveta za koordinaciju saradnje sa Ruskom Federacijom i NR Kinom Tomislav Nikolić razgovarao je sa predstavnicima kompanije Ors Oil Gaz d.o.o, i konzorcijumom firmi Ihlas Holding A.S iz Turske, Absalut Ecology i Epotos iz Rusije o novim investicijama, posebno o rafineriji nafte u Smederevu.\nPredstavnici ruskih kompanija Absalut Ecology i Epotos kao i predstavnik kompanije Ihlas Holding A.S iz Turske, predstavili su poslovanje svojih kompanija i istakli zainteresovanost da u svojim domenima poslovanja podrže projekat rafinerije nafte u Smederevu.\nPredstavnik kompanije Ihlas Holding A.S Čemil Čejhan Aral, izvestio je Nikolića da će u narednim danima u Pekingu obaviti razgovore sa potencijalnim kineskim partnerima koji su izrazili zainteresovanost za realizaciju projekta rafinerije nafte u Smederevu.\nPrema njegovoj oceni, nedavno uspostavljanje strateškog partnerstva RTB Bora sa kineskom kompanijom „Zijin“ je primer dobre investicije od koje će Srbija imati samo profit.\nŽelja mi je da se i za rafineriju nafte u Smederevu pronađe strateški partner poput kompanije Zijin, istakao je Nikolić.\nPodrška saradnji sa Šandongom\nNikolić sa Ju Veiguom\nNikolić u Zijinu


Bugatti predstavlja svoju prvu Home kolekciju - Lux Life luksuzni portal: Moda, Stil, Trendovi, Kolekcije 2019/2020...\nSa stolicama, krevetima i brojnim drugim predmetima, ovaj jedinstveni ansambl inspirisan je njihovim hiper-sportskim modelima i predstavlja savršeni omaž konstantnoj potrazi za finesama i odličnošću.\nSvaki komad iz kolekcije poseduje zlatni dodir Bugatti linija. Kolekcija sadrži nekoliko elemenata koji odmah mame plažu, a predmet koji je svakako odmah privukao našu pažnju jeste Bugatti Home Cobra Chair. Inspirisana originalnom verzijom koju je 1902.godine dizajnirao i kreirao Karlo Bugati, ova stolica ograničenog izdanja predstavlja nam savremeni pristup i elegantne linije koje joj pružaju savremenu dinamiku. Ona je ograničena na samo 110 komada plave i bele boje, a predstavlja ekskluzivni omaž 110. godišnjici Bugatti brenda, sa “110 Ans Bugatti” logom koji se nalazi na naslonu za leđa.\nKoža prve klase, retki Sodalite dragulji koji asociraju na Bugatti plavu boju, Striato Olimpico mermer i neverovatno mekane tkaknine visokih performansi obeležavaju uspeh ove kolekcije. Komentarišući ovaj ansambl, Rafaela Vinjateli, predsedavajuća Luxury Living Group, rekla je: “Sve iz ove kolekcije, što na sebi nosi potpis Karla Kolomba i Toana Ngujena, vezuje se za performanse, tehnologiju i eleganciju, što su ujedno esencijalne osobine presitžnih Bugatti automobila”.\nBugatti Home kolekcija zvanično je predstavljena tokom sajma nameštaja u Milanu.\nPROČITAJTE SLEDEĆI TEKST: Kreirajte luksuz u svom eksterijeru Senja kolekcijom


Osnovne slobode i demokratske institucije Srbije nastavile su da nazaduju tokom 2017. godine, što je četvrta uzastopna godina opadanja demokratije i najniža ocena demokratije, koju je Srbija dobila u izveštaju Fridom hausa "Zemlje u tranziciji" od 2003. godine.\nOblasti u kojima je posebno pogoršana situacija prošle godine su nezavisnost medija, civilno društvo, nacionalna demokratska uprava i uslovi održavanja lokalnih izbora, ocenila je američka nevladina organizacija, koja prati stanje demokratije, političkih sloboda i ljudskih prava u svetu.\n"Možda najvažniji politički događaj godine bili su predsednički izbori u aprilu, na kojima je tadašnji premijer Aleksandar Vučić pobedio u prvom krugu sa 55 odsto glasova", navodi Fridom haus podsećajući da je to prvi put od 2000. da je neki predsednički kandidat u Srbiji osvojio apsolutnu većinu u prvom krugu.\nDok su izbori u celini odrazili volju naroda, brojni problemi očigledni u izbornim ciklusima od 2012. godine bili su prisutni i na predsedničkim izborima 2017, a neki su postali još ozbiljniji. U izveštajima koje su objavili Organizacija za evropsku bezbednost i saradnju, ali i lokalni izborni posmatrači iz Centra za istraživanje, transparentnost i odgovornost (CRTA) navode se problemi kao što su neuravnoteženo medijsko izveštavanje o kandidatima, pritisak na zaposlene u javnom sektoru, njihove porodice ii prijatelje. kao i zloupotreba administrativnih resursa, kao faktori koji su značajno uticali na to da okolnosti izborne trke idu u prilog Vučiću, ističe se u izveštaju Fridom hausa.\nOpisujući klimu uoči izbora, CRTA je navela da su uslovi pod kojim su sprovedeni izbori bili "dovoljni da se predizborni period ne može opisati kao pravedan, slobodan ili u skladu sa međunarodnim demokratskim standardima", navodi Fridom Haus. "Izborni dan je protekao uz relativno malo incidenata ili dokumentovanih slučajeva krađe glasova, ali neka svedočenja nagoveštavaju da je bilo brojnih primera kupovine glasova ili pritiska na birače na sam dan izbora da glasaju za kandidata vladajuće stranke, iako ti pritisci nisu suštinski promenili konačan ishod", konstatuje se u izveštaju "Zemlje u tranziciji".\nKao i prethodne godine, posao upravljanja zemljom bio je u drugom planu, zbog nepotrebno produženog izbornog ciklusa, primećuje Fridom haus. Organizacija podseća da je Vučić ostao premijer tokom kampanje i dva meseca posle izbora, dok nije krajem maja podneo ostavku da bi položio zakletvu kao predsednik, a da je nova premijerka Ana Brnabić stupila na čelo mahom nepromenjenog kabineta.\n"Dok je izbor proevropski orijentisane premijerke dočekan sa širokim odobravanjem, uključujući većinu zemalja Evrope i u Severnoj Americi, ipak je više zabrinjavala činjenica što i novi predsednik i premijerka nisu ostavili nikakvu sumnju da će prava vlast počivati u rukama predsednika, iako su njemu ustavom poverena pretežno simbolična ovlašćenja", navodi Fridom haus.\nSloboda medija je nastavila da opada, dok su zatvoreni neki od malobrojnih preostalih nezavisnih medija, kao što su "Novine Vranjske", a nastavljen je finansijski pritisak na medijske kuće koje ne podržavaju vladu ili ne nastoje da bar ublaže kritički ton. Novinarska udruženja prijavila su povećanje broja napada na novinare, uključujući i slučajeve fizičkih napada, kao i organizovane hajke koje su sprovodili tabloidi bliski vladajućoj stranci posle otkrića istraživačkih novinara o korupciji unutar vlade, ističe se u izveštaju.\nDok srpsko građansko društvo ostaje aktivno i živo, bilo u obliku formalno organizovanih grupa i ad-hok aktivizma i protesta, vlada je i dalje veoma neprijateljski nastrojena prema autonomnim grupama, koje pokušavaju da je kritikuju ili pozovu na odgovornost. Iako je građansko društvo mobilisalo veliki broj demonstranata kada je reč o određenim pitanjima kao što su projekat "Beograd na vodi" ili uslovi pod kojima se održavaju izbori, vlasti su mahom ignorisale takve zahteve.\nFridom haus takođe primećuje da nije bilo značajnijih reformi kada je reč o vladavini zakona ili rešenju problema korupcije. Uprkos tome što su 2017. najavljene ustavne promene čiji je cilj povećanje nezavisnosti pravosuđa, one su po svemu sudeći odložene za 2018. Sličan izostanak napretka se vidi kada je reč o borbi protiv korupcije.\n"Normalizacija neliberalnih ideja u Evropi“\nNapadi na opozicione stranke, štampu i civilno društvo postaju standard u centralnoj i istočnoj Evropi, dok širenje neliberalnih politika podriva osnove i izglede za demokratiju, navodi se u zaključcima godišnjeg izvještaja “Nacije u tranziciji”, organizacije Fridom haus.\n“Neliberalne politike postaju redovno stanje u Evropi”, saopštio je predsjednik organizacije Majkl Džej Ambramovic. Dodao je da su vladine kampanje blaćenja civilnog društva, novinara i političke opozicije započete u Rusiji i centralnoj Aziji, ali da postaju sve uobičajnije širom regiona.\n“Ovo nije više problem za koji možemo da tvrdimo da je ograničen na jednu ili dve zemlje. Da bi zaštitili demokratiju, lideri moraju da se suprostave napadima na demokratske principe, naročito kada su oni blizu njihovih zemalja”, naglasio je Abramovic i zaključio da ono što se događa u centralnoj i istočnoj Evropi ne može da se odvoji od onog što se dešava na cijelom kontinentu.\n“Niko nije zaštićen od normalizacije neliberalnih ideja”, rekao je predsednik Fridom hausa.\nU ovogodišnjem izvještaju je zabilježen najširi pad indeksa u 23-godišnjoj istoriji tog projekta. Pad demokratskih indeksa zabilježen je u 19 od 29 zemalja, obuhvaćenih izveštajem. Drugu godinu zaredom, više je konsolidovanih autoritarnih režima nego konsolidovanih demokratija.


Coworking prostor | CBRE\nUdruženo radimo sa našim klijentima kako bismo poboljšali produktivnost i efikasnost - bavimo se pitanjima životne sredine, zaštitom i zadržavanjem talenata u budućnosti tako što se trudimo da saznamo što više o preduzeću pre isporučivanja strategija vezanih za trasformaciju radnog prostora.\nBez obzira na veličinu vašeg preduzeća i portfolija nekretnina, CBRE-ov nagrađivani tim može povećati učinak i poboljšati vaše radno okruženje. Naši stručnjaci koriste sofisticirane alate za uvid u situaciju,analizu podataka i strategiju za radni prostor kako bi izmerili kapacitet i analizirali vaš prostor, pre projektovanja i sprovođenja prilagođenih rešenja u cilju dovođenja vaše nekretnine u realnu prednost.\nSmatramo da je uspeh prilikom sprovođenja promene zasnovan na angažovanju korisnika i komunikaciji. Razvijamo strukturisane programe aktivnosti kako bismo podržali, vodili i angažovali zaposlene u novom načinu rada, razmišljanja i ponašanja.\nKao lideri u polju promišljanja o dobrobiti na radnom mestu, istražujemo i dajemo savete o trenutnim pristupima za dobrobit koji se odnose na projekte za kancelarije,coworking prostor,radne prakse i angažovanje zaposlenih na osnovu čega ljudstvo i radni prostor prevazilaze svoj potencijal.\nPovećana ušteda i učinak zaposlenih\nPoboljšano radno okruženje ne predstavlja samo put ka srećnijim radnicima, već i ka smanjenju troškova. Konsolidacijom i poboljšanjem vašeg poslovnog prostora, možemo da stvorimo okruženje koje podstiče saradnju i inovaciju, što, zauzvrat, dovodi do angažovanja zaposlenih i povećanja stepena zadovoljstva.\nDobrobit koja proističe iz optimizovanih radnih okruženja i holističkog upravljanja popunjenošću predstavlja merljive vrednosti. To podrazumeva uštedu na troškovima za nekretnine, smanjenje ugljeničnog otiska, privlačenje i zadržavanje talentovanog osoblja i analizu podataka koja pokazuje u kojoj meri vaša imovina služi vašem poslovanju.\nCBRE-ov tim za radni prostor i kapacitet je, u proseku, ostvario 20% uštede na troškovima za iskorišćenost kroz smanjenje upražnjenih mesta, efikasan dizajn i nove prakse raspodele prostora.


Tenis-X.com » 2015 » September\nAna Ivanović bez četvrtfinala\nSrpska teniserka Ana Ivanović nije uspela da se plasira u četvrtfinale VTA turnira u Vuhanu (Kina) pošto ju je savladala Garbin Muguruza iz Španije sa 4:6, 6:1, 6:0. Meč je trajao sat i 35 minuta a Ivanović je doživela pravi debakl u poslednja dva seta u kojima je osvojila samo jedan gem!\nJovanovski savladala Krunićevu za četvrtfinale Taškenta\nSrpska teniserka Bojana Jovanovski je pobedila Aleksandru Krunić sa 6:4, 6:3 u drugom kolu i plasirala se u četvrtfinale VTA turnira u Taškentu. U međusobnim duelima sada Bojana vodi sa 2:1.\nVenus Vilijams ubeležila 700. pobedu\nVenus Vilijams upisala je 700. pobedu u karijeri, pošto je u drugom kolu turnira u kineskom Vuhanu savladala Nemicu Juliju Gerges.\nNeverovatan udarac Novaka Đokovića na treningu\nTokom boravka u Beogradu, najbolji teniser sveta je i trenirao. Na jednom treningu izveo je fantastičan udarac koji je izazvao mnogo komentara.\nAna u 3. kolu, Jankovićeva eliminisana\nSrpska teniserka Ana Ivanović plasirala se u 3. kolo VTA turnira u Vuhanu u Kini, pošto je jutros savladala Amerikanku Medison Brengl sa 2:0. Jelena Janković završila je učešće na tom turniru pošto ju je Nemica Angelika Kerber pobedila sa 6:4, 2:6, 6:2.\nJovanovski sa Krunićevom u 2. kolu Taškenta\nSrpske teniserke Bojana Jovanovski i Aleksandra Krunić uspešno su startovale na VTA turniru u Taškentu savladavši svoje protivnice u prvom kolu,ali je žreb hteo da već u drugom kolu njih dve moraju odmeriti snage. Bojana Jovanovski je jutros savladala Letonku Jelenu Ostapenko sa 4:6, 6:2, 7:5, a Aleksandra Krunić je sa 2:0 eliminisala Anet Kontaveit iz Estonije.\nŠarapova se vratila na teren i odmah predala meč\nRuska teniserka Marija Šarapova završila je učešće na VTA turniru u Vuhanu, pošto je u drugom kolu predala meč Barbori Štricovoj iz Češke pri vođstvu od 7:6 (7:1), 6:7 (4:7), 2:1.\nNovak: Kada ne ide, setim se ko sam i odakle dolazim\nĐoković ubedljivo prvi, Troicki pao na 24. mesto\nNajbolji teniser sveta Novak Đoković i dalje je neprikosnoven na vrhu ATP rang liste sa 16.145 bodova, drugi je Švajcarac Rodžer Federer sa 9.420, dok je na trećem mestu Britanac Endi Marej sa 8.730 bodova.\nPobedom startovala i Jelena Janković\nSrpska teniserka Jelena Janković plasirala se u drugo kolo VTA turnira u Vuhanu u Kini pošto je jutros savladala Britanku Heder Votson sa 6:3, 2:6, 6:3. U drugom kolu Jelenina protivnica biće Angelika Kerber.\nĐoković protiv Čilića za treću pobedu u Londonu\nTim savladao Nišikorija, Federer bolji od Andersona\nDominik Tim savladao Nišikorija\nNovak savladao i Zvereva, plasirao se u polufinale


IC kartica pretplatničkog sistema prodaje električne energije Uputstvo\nPrvi deo: Opšti program 1.Pozadina Logistički sistem je ogroman sistem upravljanja. Upravljanje potrošnjom električne energije u preduzećima, spavaonicama i stanovima važan je dio toga. Krađa električne energije, curenje električne energije i preopterećenje električne energije u preduzećima, spavaonicama, ...\nBrzim razvojem društva dobiven je proizvod nazvan pretplaćeni mjerač energije, koji ne samo što efikasno smanjuje račune za električnu energiju korisnika u nekim regijama, nego također pruža pogodnost elektroenergetskog sustava i istovremeno bolje štiti sigurnost napajanja. Onda, šta je ...\nSada kompanije pokušavaju različitim metodama da optimiziraju potrošnju energije i smanje troškove proizvodnje. Na primjer, tradicionalno upravljanje napajanjem koristi ručne metode za kopiranje i slaganje, što ima problema poput slabe konzistentnosti, slabe pravovremenosti i poteškoća u upravljanju. Kako u stvarnom vremenu ...


Online Consultations: Kosovo Systematic Country Diagnostic Update 2021\nOnlajn konsultacije: Ažuriranje Sistematske dijagnoze (SCD) za Kosovo 2021\nFoto: Svetska banka\nGrupa Svetska banka priprema sistematsko ažuriranje Sistematske dijagnoze za zemlju (SCD) za Kosovo. Ažuriranje SCD-a informisaće Okvir partnerstva sa zemljom (CPF) između Kosova i Grupe Svetska banka i podržaće tekući dijalog između grupe Svetske banke i vlade. Primarni cilj ovog ažuriranja SCD-a je identifikovanje najkritičnijih ograničenja sa kojima se Kosovo suočava u nastojanju da se oporavi od krize COVID-19, kao i prednosti koje može iskoristiti da ubrza napredak u smanjenju siromaštva i zajedničkom prosperitetu.\nSCD će odražavati najbolju moguću analizu i oslanjati se na sve raspoložive i relevantne dokaze. To neće biti ograničeno na područja ili sektore u kojima je Grupa Svetske banke trenutno aktivna ili u kojima Grupa Svetska banka predviđa vladin interes.\nDa bi podržala pripremu Izveštaja o SCD-u za Kosovo iz 2021. godine, Grupa Svetska banka traži priloge od velikog broja ključnih aktera. U cilju prikupljanja širokog skupa stavova i mišljenja o glavnim prioritetima za Kosovo, narednih nedelja održaće se niz virtuelnih konsultativnih sastanaka sa vladom, parlamentom, privatnim sektorom, organizacijama civilnog društva, akademijom i razvojnim partnerima.\nOva prezentacija rezimira početnu analizu i sadrži vodeća pitanja za konsultacije.\nVeoma cenimo vašu pomoć u popunjavanju ovog kratkog upitnika na mreži, koji će pomoći da se svi pogledi pravilno razmotre. Molimo vas da popunite i vratite ovaj obrazac do 15. septembra 2021.\nZa komentare, pitanja i sugestije kontaktirajte Mjellmu Rrecaj na mrrecaj@vorldbank.org ili + 383-49-247-247.\nInformacije o procesu konsultacija potražite na Facebook stranici Kancelarije Svetske banke na Kosovu: World Bank Kosovo.


Selma Kučević Archives - SNEWS\nHome Posts tagged Selma Kučević\nU Tutinu je počeo dvodnevni festival nauke koji zajednički podržavaju Kanadska ambasada u Beogradu i Opština Tutin. Na festivalu koji je zvanično otvorila narodna poslanica Selma Kučević, pored učenika tutinskih srednjih škola, učestvuju i gosti iz deset gradova i opština u Srbiji. “Festival predstavlja veliku satisfakciju za mlade ljude sa ovih prostora, a\nPovodom Svjetskog dana izbeglica, narodna poslanica Selma Kučević je sa Organizacijom žena SDA Sandžaka iz Tutina posjetila Centar za azil u tom gradu. Kako se navodi saopštenju, one su ženama koje se nalaze u ovom centru donirali prigodne poklone i sredstva za higijenu. “Među tim ženama nalazi se i jedna porodilja sa bebom starosti mjesc […]\nSelma Kučević traži izvinjenje ministrice Atanasković\nNarodna poslanica SDA Sandžaka Selma Kučević danas je za govornicom Skupštine Srbije zatražla da se ministrica privrede Anđelka Atanasković izvini građanima Sandžaka zbog svojih izjava. „Građani Sandžaka uredno plaćaju sve poreze, doprinose, takse, PDV i sve ostale obaveze u skladu sa zakonom i na osnovu toga imaju svoja prava koja se ne mogu uslovljavati, niti […]\nNarodni poslanici SDA Sandžaka održali su danas u Beogradu prvi sastanak sa novim ambasadorom Republike Turske u Beogradu Hami Aksoyem. Sandžački poslanici su poželjeli uspjeh u radu novom ambasadoru, te ga upoznali sa aktivnostima SDA Sandžaka u Parlamentu i trenutnom stanju u Sandžaku. “Ambasadoru smo poželjeli dobrodošlicu i prenijeli smo čestitke i zadovoljstvo\nSNews 4. Marta 2021.\nNarodna poslanica SDA Sandžaka Selma Kučević izjavila je na današnjem skupštinskom zasijedanju da građani Sandžaka žele da povrate povjerenje u institucije sistema i da žele da budu slobodni i ravnopravni građani ove države, a ne građani drugog reda koji će se svakog puta naći na meti proizvoljnih frustracija pojedinaca. Ona je u današnjem obraćanju pozvala […]


Delegacije Brčko distrikta BiH i Kantona Sarajevo o budućoj saradnji – BDC TV\n„Mnogo je oblasti u kojima je moguće ostvariti saradnju između Kantona Sarajevo i Brčko distrikta BiH. Ono što je posebno interesantno za Distrikt jeste saradnja s međunarodnim agencijama koje mogu pomoći unapređenju života kroz tehničku i drugu podršku. Naravno da postoje različita politička mišljenja i na nivou BiH i to je posljednjih mjeseci vrlo evidentno, ali bez obzira na sve to u međuvremenu treba osigurati uslove za život ljudi na ovim prostorima i na prostoru lokalnih zajednica i moramo učiniti sve da odlazak u inostranstvo, pogotovo mladih ljudi, ne bude jedina, isključiva opcija. U tom slučaju i čekanje na taj politički konsenzus na nivou BiH će obesmisliti sve naše aktivnosti jer na kraju ta politika neće imati za koga da postiže tu vrstu kompromisa”, rekao je nakon sastanka gradonačelnik Brčko distrikta BiH Siniša Milić.\nOn je izrazio mišljenje da se na ovakav način šalje pozitivna poruka u BiH o mogućoj saradnji između različitih nivoa vlasti, naročito onih koji su zaduženi za lokalne poslove.\n„Nadam se da ovo danas neće biti jedini susret i da ćemo kontakte nastaviti i na operativnom nivou te uključiti u ovu saradnju i neke druge lokalne zajednice, npr. Banju Luku i sve one koji mogu svojim iskustvima doprinijeti unapređenju života ljudi”, zaključio je Milić.\nEdin Forto, premijer Kantona Sarajevo, istakao je interes Kantona Sarajevo prema Brčkom i drugim zajednicama u BiH.\n„Ono što često lokalne zajednice i kantoni ne prepoznaju jeste kako vlastite interese da ostvaruju u saradnji s međunarodnim agencijama i onda tu nastane puno šuma i buke gdje dobijate razne ponude za razne projekte bez mnogo koordinacije. Ono o čemu ćemo mi razgovarati u narednom periodu je kako iskoordinirati sve te napore međunarodne zajednice, a da najviše koristi ima upravo lokalna zajednica. Nakon nekoliko mjeseci razgovora mi smo s njima krenuli u konkretne projekte i po brzoj proceduri smo s početkom građevinske sezone otvorili gradilišta u Sarajevu u vrlo kratkom roku. Preporučujem da svaka lokalna zajednica, a i Brčko, pripremi neku vrstu strategije kako ići prema njima da bi ostvarili obostranu korist, odnosno razvoj, jer to građani očekuju od nas”, istakao je Forto.\nOn je dodao da je njegova želja da se Kanton Sarajevo okrene svim sredinama s ciljem saradnje.\n„Mi nakon ove posjete idemo u Bijeljinu, a bili smo već u nekim drugim gradovima. Želimo da pričamo o konkretnim stvarima, o razmjenama iskustava. Danas smo spomenuli neke poput obrazovanja i želimo da pokušamo dizajnirati zajedničke projekte gdje ćemo pokazati da možemo i na terenu raditi zajedno za obostranu korist”, zaključio je Forto.\nU ime Brčko distrikta BiH sastanku su prisustvovali Siniša Milić, gradonačelnik, Anto Domić, zamjenik gradonačelnika, Pero Gudeljević, šef Odjeljenja za privredni razvoj, sport i kulturu , Petar Vrhovac, šef Odjeljenja za raseljena lica, izbjeglice i stambena pitanja, Olivera Dragutinović, šefica Odjeljenja za prostorno planiranje i imovinskopravne poslove, Mato Lučić, direktor Direkcije za finansije, i Goran Pisić, šef Policije Brčko distrikta BiH. Delegaciju Vlade i Skupštine Kantona Sarajevo činili su Elmedin Konaković, predsjedavajući Skupštine, Edin Forto, premijer, Haris Bašić, ministar privrede, Mirvad Kurić, ministar kulture i sporta, Malik Garibija, ministar za rad, socijalnu politiku, raseljena lica i izbjeglice, Damir Filipović, ministar prostornog uređenja, građenja i zaštite okoliša, Amel Kovačević, ministar finansija, Admir Katica, ministar unutrašnjih poslova, i Amela Sofić, ministrica zdravstva.


Verujem u titulu, i predsednik je rekao da će biti regularno – Srbija Sport\nVerujem u titulu, i predsednik je rekao da će biti regularno\nby SrbijaSport 06.05.2022., 19:03\n“Verujemo, jer da ne verujemo, mi bismo odustali. Verovali smo da mogu da kiksnu u Novom Sadu, ako ne verujemo, čemu onda da igramo. Podsećam da je i predsednik države rekao da će prvenstvo biti regularno”, rekao je Stanojević.\n“I bilo je do polusezone, a onda se desilo da neko nije ispoštovao predsednika države ili celu priču. I onda spinovi zašto ne bismo pobedili Napredak, jer je mašinerija ozbiljna. Meni je samo žao što su naši navijači ušli u vrtlog te priče i ne dođu da navijaju za svoj klub, a ne za mene, ovog igrača ili ovog predsednika.”\nOn je dodao da se “digla frka” zbog duga Partizana Luganu od 200.000 evra, a kada je Zvezda dugovala MIlošu Degeneku 900.000 svi su ćutali.\n“Ovde momci uglavnom dobijaju novac na vreme, ali nikome se ne duguje 900.000, mislim da bi nas ugasili da se to desi. U Partizanu nema problema, jer sve pobeđujemo. Sve je u redu između nas, u rukovodstvu, svuda, jer smo uzeli toliko bodova i ne odustajemo. Naravno da verujemo, ne bismo pobedili u Kruševcu, TSC, verujemo, ali smo oprezni zbog ove mašinerije Zvezdine koja je pokrenuta od proleća”, poručio je Stanojević.


Nepotrebna globa - Ozonpress :: internet portal\nPrijavio ženu za psihičko zlostavljanje i zamolio policiju da mu oduzme bombe\nNajčešća primedba, kako domaćih tako i stranih investitora, je da Srbija ima šumu administrativnih propisa. I obični građani se žale na brdo dokumenata koje vam traže kada podnosite zahtev za bilo šta, počev od zahteva za izdavanje lične karte ili nekog najjednostavnijeg dokumenta ili potvrde.\nPored gomile obrazaca traži se i uplata administrativne takse od 100-200 dinara do nekoliko hiljada dinara. Kad se sve to sabere, izdatak nije mali. A šta plaćamo – dokaz državi da smo njeni državljani ili da smo uopšte živi.\nNedavno je Grad Čačak raspisao konkurs u oblasti projektnog finansiranja javnog informisanja na lokalnom nivou. Pored ostale dokumentacije koja je tom prilikom tražena, mediji koji su konkurisali sa svojim projektima morali su da dostave i potvrdu da su izmirili obaveze prema Lokalnoj poreskoj administraciji.\nNa prvi pogled sasvim uobičajen zahtev da onaj ko aplicira za sredstva iz budžeta grada, dostavi potvrdu da je izmirio sopstvene obaveze prema budžetu. Kvaka je u tome da od ukidanja takse za isticanje poslovne firme od pre neku godinu, nijedan od lokalnih medija nije obveznik kod Lokalne poreske administracije.\nUprkos tome od medija se zahteva da prilože potvrdu da nemaju poreskog duga kod LPA, a za dobijenje te potvrde moraju da plate propisanu taksu.\nPrvobitni tekst javnog konkursa nije predviđao takvu obavezu medija, ali je Gradsko veće na zahtev većnika Bratislava Jugovića, takav uslov unelo u tekst konkursa.\nTako je ispalo da grad Čačak traži dokaz o namirenju lokalnog poreza od onih koji nemaju zakonsku poresku obavezu te vrste, a da bi dobili potvrdu da takvu obavezu nemaju moraju da plate taksu, inače ispadaju iz konkursa.\nЈАВНИ ПОЗИВ ЗА УЧЕШЋЕ НА КОНКУРСУ ЗА СУФИНАНСИРАЊЕ ПРОЈЕКАТА ЗА ОСТВАРИВАЊЕ ЈАВНОГ ИНТЕРЕСА У ОБЛАСТИ ЈАВНОГ ИНФОРМИСАЊА НА ТЕРИТОРИЈИ ГРАДА ЧАЧКА У 2015. ГОДИНИ\n– уверење Министарства финансија – Пореске управе и уверење локалне пореске управе о измиреним обавезама по основу јавних прихода, која нису старија од 7 дана од дана објављивања конкурса.\nU neku ruku moglo bi se reći da je u pitanju svojevrsno “reketiranje” učesnika u javnom konkursu, mada se radi o skromnoj, ali nepotrebnoj taksi, od dvestotinak dinara.\nAko bi se postavljanje takvog zahteva u konkursu moglo smatrati nenamernom greškom nastalom iz neupućenosti većnika Jugovića kao podnosioca zahteva, kao i ostalih članova GV koji su taj zahtev usvojili, ponavljanje iste greške prilikom upravo raspisanog novog konkursa za projektno finansiranje javnog informisanja na lokalnom nivou, svedoči da nije u pitanju greška nego namera.\nNamera da se podnosioci projektne dokumentacije oglobe taksom na koju nisu obavezni. Očigledan primer da je akcija koju je svojevremeno pokrenuo Mlađan Dinkić kao ministar finansija, Seča propisa, doživela potpuni fijasko, i da su i Srbija i Čačak daleko od statusa mesta koje se može nazvati povoljnim ambijentom za ulaganja investitora.\nMeteorolozi: Varljivo leto pred nama\nNela 25/06/2015 u 17:47 Odgovorite\nto je zato sto je pola sluzbenika kupilo diplomu\nProleće u "Proleću"